KENGA YE WƆ Abbey Abkhaz Abui Achi Acholi Adhola Afrikaans Ahanta Aja Ajië Akha Albania Mumule Aneɛ Albanian Altai Alur America Mumule Aneɛ Amharic Amuzgo (Guerrero) Angola Mumule Aneɛ Arabic Arabic (Morocco) Arabic (Sudanese Creole) Arabic (Tunisia) Argentina Mumule Aneɛ Arhuaco Armenia Mumule Aneɛ Armenian Armenian (West) Assamese Assyrian Ateso Attié Aukan Australia Mumule Aneɛ Austria Mumule Aneɛ Awajun Awing Aymara Azerbaijani Azerbaijani (Cyrillic) Bafia Bakoko Balinese Bambara Banjar Baoule Bashkir Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belgium French Mumule Aneɛ Belize Kriol Belorussian Bengali Biak Bicol Bidayuh (Bukar) Bisa (Lebir) Bislama Bissau Guinean Creole Blackfoot Bolivia Mumule Aneɛ Bomu Bosnian Botswana Sign Language Boulou Brazil Mumule Aneɛ Bribri Britain Mumule Aneɛ Budza Bulgaria Mumule Aneɛ Bulgarian Bura Bushi Bété Cakchiquel (Central) Cakchiquel (Western) Cambodia Mumule Aneɛ Cambodian Carib Catalan Cebuano Central Alaskan Yupik Changana (Mozambique) Changana (Zimbabwe) Chavacano Chichewa Chiga Chile Mumule Aneɛ Chin (Falam) Chin (Hakha) Chin (Kuki) Chin (Mara) Chin (Matu) Chin (Tiddim) Chin (Zotung) China Mumule Aneɛ Chinantec (Ojitlan) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chontal (Oaxaca) Chontal (Tabasco) Chopi Chuabo Chuvash Cibemba Cinamwanga Cinyanja Colombia Mumule Aneɛ Comorian (Ngazidja) Congo Mumule Aneɛ Cora (El Nayar) Corsican Costa Rica Mumule Aneɛ Cree Plains (Roman) Crimean Tatar (Cyrillic) Croatia Mumule Aneɛ Croatian Cubeo Curripaco Czech Czech Mumule Aneɛ Dagaare Damara Dangme Danish Dari Dayak Ahe Dayak Ngaju Dayak Tomun Dendi Denmark Mumule Aneɛ Digor Dinka Diola Dogon (Toro So) Douala Drehu Dusun Dutch Dutch Mumule Aneɛ Ecuador Mumule Aneɛ Edo Efik Emberá (Catío) Emberá (Chamí) Emberá (Northern) English Esan Estonia Mumule Aneɛ Estonian Ethiopia Mumule Aneɛ Eton Ewe Ewondo Fang Fante Faroese Fataluku Fe'fe' Fiji Mumule Aneɛ Fijian Filipi Mumule Aneɛ Finnish Finnish Mumule Aneɛ Flemish Mumule Aneɛ Fon Frafra French French Mumule Aneɛ Frisian Fulfulde (Cameroon) Futuna (East) Ga Galician Garifuna Gbaya Gedeo Georgian German German Mumule Aneɛ Ghana Mumule Aneɛ Ghomálá’ Giliki Giliki Mumule Aneɛ Gitonga Gokana Gouro Greenlandic Guadeloupean Creole Guambiano Guarani Guarani (Bolivia) Guatemala Mumule Aneɛ Guerze Guianese Creole Gujarati Gun Guna Guéré Haitian Creole Hausa Havu Hawaiian Hawai’i Pidgin Hawu Herero Hibulu Hiligaynon Hindi Hiri Motu Hmong (White) Honduras Mumule Aneɛ Hong Kong Mumule Aneɛ Hopi Huastec (San Luis Potosi) Huastec (Veracruz) Huave (San Mateo del Mar) Hungarian Hungary Mumule Aneɛ Hunsrik Iban Ibanag Ibinda Icelandic Idoma Igbo Igede Iloko Inakeanon India Mumule Aneɛ Indonesia Mumule Aneɛ Indonesian Inga Inuktitut (Syllabics) Irish Isoko Israel Mumule Aneɛ Italian Italy Mumule Aneɛ Itawit Iu Mien Ivorian Mumule Aneɛ Ixil Jamaican Creole Jamaican Sign Language Japan Mumule Aneɛ Japanese Javanese Javanese (Eastern) Jiwaka Jula Kabardin-Cherkess Kabiye Kabuverdianu Kabyle Kachin Kadazan Kalanga (Botswana) Kalanga (Zimbabwe) Kalenjin Kamayo Kamba Kambera Kankanaey Kannada Kanyok Karen (S'gaw) Kazakh Kazakh (Arabic) Kei Kekchi Khakass Khana Khasi Kikaonde Kikongo Kikongo ya Leta Kikuyu Kiluba Kimbundu Kinande Kinaray-a Kinyarwanda Kipende Kirghiz Kiribati Kirundi Kisi Kisii Kisonge Kituba Kokola Kongo Konkani (Devanagari) Konkani (Roman) Korea Mumule Aneɛ Korean Kosraean Kpelle Krio Kuanua Kurdish Kurmanji Kurdish Sorani Kwangali Kwanyama Kyangonde Ladin (Gardenese) Lahu Lamba Lambya Laotian Lari Latgalian Latvia Mumule Aneɛ Latvian Lega Lenje Lhukonzo Liberian English Limbum Lingala Lithuania Mumule Aneɛ Lithuanian Lolo Loma Lomongo Lomwe Longuda Low German Luganda Lunda Luo Luvale Luxembourgish Macedonian Macua Macushi Madagascar Mumule Aneɛ Madi Madura Mahorian (Roman) Maithili Makaa Makasae Makhuwa-Meetto Makhuwa-Shirima Makonde Malagasy Malawi Mumule Aneɛ Malay Malayalam Malaysia Mumule Aneɛ Maltese Mam Mamasa Mambae (Ermera) Mambwe-Lungu Mandjak Mangareva Maninkakan (Eastern) Manipuri Manipuri (Roman) Mano Mansaka Maori Mapudungun Maragoli Marathi Mari Marquesian (Hiva Oa) Marquesian (Nuku Hiva) Martiniquan Creole Matengo Mauritian Creole Maya Maya (Mopán) Mayangna Mayo Mazahua Mazatec (Huautla) Mbala Mbo Mbunda Medumba Mende Mentawai Meru Meta' Mexico Mumule Aneɛ Mingrelian Miskito Mixe (North Central) Mixtec (Costa) Mixtec (Guerrero) Mixtec (Huajuapan) Mixtec (Tilantongo) Mixtec (Tlaxiaco) Mizo Mnong (Central) Mohawk Mongolian Moore Motu Mozambique Mumule Aneɛ Myanmar Myanmar Mumule Aneɛ Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nahuatl (Veracruz) Nama Navajo Ndau Ndebele Ndebele (Zimbabwe) Ndonga Nengone Nepal Mumule Aneɛ Nepali New Zealand Mumule Aneɛ Newari Ngabere Ngangela Ngbandi (Northern) Ngiemboon Ngombale Nhengatu Nias Nicaragua Mumule Aneɛ Nicobarese Nigeria Mumule Aneɛ Nigerian Pidgin Niuean Nivaclé Northern Ojibwe (Roman) Norway Mumule Aneɛ Norwegian Nsenga (Mozambique) Nyungwe Nzema Odawa Odia Okpe Oromo Ossetian Otetela Otomi (Eastern Highland) Otomi (Mezquital Valley) Otomi (State of Mexico) Palauan Palikúr Pamona Panama Mumule Aneɛ Pangasinan Papel Papiamento (Aruba) Papiamento (Curaçao) Paraguay Mumule Aneɛ Pashto Pehuenche Pemon Pennsylvania German Persian Phimbi Piaroa Pidgin (Cameroon) Pidgin (West Africa) Pilagá Polish Polish Mumule Aneɛ Pomeranian Popoluca (Highland) Poqomchi' Portugal Mumule Aneɛ Portuguese (Brazil) Portuguese (European) Pular Punjabi Punjabi (Shahmukhi) Páez Q'anjob'al Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quechua (Huaylla Wanca) Quechua (Lambayeque) Quiche Quichua (Cañar) Quichua (Chibuleo) Quichua (Chimborazo) Quichua (Cotopaxi) Quichua (Imbabura) Quichua (Pastaza) Quichua (Salasaca) Quichua (Santiago del Estero) Quichua (Tena) Rapa Nui Rarotongan Romania Mumule Aneɛ Romanian Romanian (Vlach) Romanian (Vlach, Bačka) Romansh (Ladin) Romansh (Sursilvan) Romany (Argentina) Romany (Bulgaria) Romany (Chile) Romany (Eastern Slovakia) Romany (Germany) Romany (Lovari, Hungary) Romany (Macedonia) Romany (Macedonia) Cyrillic Romany (Northern Greece) Romany (Romania) Romany (Serbia) Romany (Southern Greece) Romany (Vlax, Russia) Ronga Roviana Rumanyo Rungus Runyankore Russia Mumule Aneɛ Russian Rutoro Rwandan Sign Language Réunion Creole Saami (North) Saint Lucian Creole Saluan Samoan Samoan Sign Language Sangir Sango Santhali (Devanagari) Santhali (Roman) Saramaccan Sarnami Sateré-Mawé Scottish Gaelic Sena Senoufo (Cebaara) Sepedi Serbian (Cyrillic) Serbian (Roman) Serer Sesotho (Lesotho) Sesotho (South Africa) Setswana Seychelles Creole Shipibo-Conibo Shona Shuar Shughni Sidama Sikuani Silozi Sinhala Slovak Slovakia Mumule Aneɛ Slovenia Mumule Aneɛ Slovenian Soli Solomon Islands Pidgin Somali Songomeno South Africa Mumule Aneɛ Spain Mumule Aneɛ Spanish Sranantongo Sunda Surigaonon Susu Swahili Swahili (Congo) Swati Sweden Mumule Aneɛ Swedish Swiss German Mumule Aneɛ Sylheti (Bengali) Sãotomense Taabwa Tagalog Tahitian Taiwan Mumule Aneɛ Tajiki Talian Tamil Tamil (Roman) Tandroy Tangkhul Tankarana Tarahumara (Central) Tarahumara (Western) Tarascan Tatar Teke (Congo Kinshasa) Telugu Tetun Belu Tetun Dili Tewe Thai Thai Mumule Aneɛ Ticuna Tigrinya Tii Tiv Tlapanec Toaripi Toba Tojolabal Tok Pisin Tokelauan Tongan Toraja Torres Strait Creole Totonac Toupouri Tshiluba Tshwa Tsonga Turkana Turkey Mumule Aneɛ Turkish Turkmen Tuvaluan Tuvinian Twi Tyrewuju Tzeltal Tzotzil Tzutujil Uab Meto Udmurt Uighur (Arabic) Uighur (Cyrillic) Ukrainian Umbundu Urdu Urhobo Uruguay Mumule Aneɛ Uruund Uzbek Uzbek (Roman) Valencian Venda Venezuela Mumule Aneɛ Vezo Vietname Mumule Aneɛ Vietnamese Wa Waima Wallisian Warao Waray-Waray Wayuunaiki Wejewa Welsh Wichi Wixárika Wolaita Wolof Xavante Xhosa Xârâcùù Yacouba Yansi Yaqui Yemba Yoruba Yukpa Zande Zapotec (Guevea) Zapotec (Isthmus) Zapotec (Ixtlán) Zapotec (Lachiguiri) Zapotec (Quiatoni) Zapotec (Quiavicuzas) Zapotec (Villa Alta) Zapotec (del Valle) Zimbabwe Mumule Aneɛ Zulu zambia Mumule Aneɛ\nƐbaha kɛ ɔle . . .\ndebie mɔɔ wɔ wɔ ahonle nu ɔ?\nedwɛkɛ mɔɔ bɛka ala ɔ?\narane mɔɔ wɔ anwuma ɔ?\n“Anwuma Nyamenle ne bava belemgbunlililɛ bie azie ɛkɛ mɔɔ bɛnrɛzɛkye ye ɛlɛ a.”—Daneɛle 2:44, Ewiade Fofolɛ Ngilebɛbo.\n“Bɛmaa yɛ ralɛ nrenyia; na maanlebulɛ ne bala ɔ bati.”—Ayezaya 9:6; ɔbodwɛkɛ.\nArane kpalɛ mɔɔ baboa wɔ la.—Ayezaya 48:17, 18.\nWɔ ewiade fofolɛ ne mɔɔ ɛlɛba la anu, ɛbanyia kpɔkɛdelɛ kpalɛ nee anyelielɛ.—Yekile 21:3, 4.\nGyisɛse hilele mɔɔ Nyamenle Belemgbunlililɛ ne bayɛ la. Gyisɛse hilehilele ye ɛdoavolɛma ne kɛ bɛzɛlɛ kɛ Nyamenle Belemgbunlililɛ ne ɛrɛla na Nyamenle ɛhulolɛdeɛ ɛyɛ ɛkɛ wɔ azɛlɛ ye azo. (Mateyu 6:9, 10) Gyisɛse hilele kɛzi bɛbabua zɔhane asɔneyɛlɛ ne la.\nMekɛ mɔɔ Gyisɛse wɔ azɛlɛ ye azo la, ɔmaanle menli mɔɔ ɛhɔne ɛlɛku bɛ la aleɛ, ɔyɛle wuliravolɛma ayile, na ɔdwazole mowuamra! (Mateyu 15:29-38; Dwɔn 11:38-44) Kɛmɔ Gyisɛse bayɛ Nyamenle Belemgbunlililɛ ne azo Belemgbunli la ati, ɔmaanle bɛnwunle ninyɛne ngɛnlɛma mɔɔ zɔhane Belemgbunlililɛ ne bayɛ amaa ye maanlema la anwo neazo.—Yekile 11:15.\nMɔɔ ɛlɛsisi wɔ ewiade la di daselɛ kɛ ɔnrɛhyɛ na Nyamenle Belemgbunlililɛ ne ara. Gyisɛse hanle kɛ saa ɔka ekyii Belemgbunlililɛ ne maa anzodwolɛ ba azɛlɛ ye azo a, konle, ɛhɔne, nee azɛlɛkpusulɛ basisi ewiade ye.—Mateyu 24:3, 7.\nƐnɛ, yɛnwu kɛ ninyɛne zɔhane ɛlɛsisi. Yemɔti yɛbahola yɛanyia anwodozo kɛ ɔnrɛhyɛ Nyamenle Belemgbunlililɛ ne baye ngyegyelɛ ɛhye mɔ kɔsɔɔti avi ɛkɛ.\nBaebolo ne bua kpuya zɔhane wɔ EDWƐNE 37:29 yɛɛ AYEZAYA 65:21-23.


Gyɛnɛsese 46 | Yintanɛte Zo Baebolo | Ewiade Fofolɛ Ngilebɛbo\nGyekɔbo nee ye sua nu amra dule hɔle Yigyibiti (1-7)\nMenli mɔɔ hɔle Yigyibiti la aluma (8-27)\nDwosefi rayiale Gyekɔbo wɔ Gohyɛn (28-34)\n46 Ɔti Yizilayɛ vale mɔɔ ɔlɛ la amuala* na ɔhɔle. Mɔɔ ɔdwule Biyɛ-hyiba la,+ ɔbɔle afɔle ɔmaanle ye papa Ayezeke Nyamenle ne.+ 2 Akee Nyamenle dendɛle hilele Yizilayɛ nɔɔzo wɔ ɛnyelɛzodeɛnwunlɛ nu na ɔhanle kɛ: “Gyekɔbo, Gyekɔbo!” na ɔliele zolɛ kɛ: “Mewɔ ɛke!” 3 Ɔzele ye kɛ: “Medame a mele nɔhalɛ Nyamenle ne, wɔ papa Nyamenle ne a.+ Mmasulo kɛ ɛbahɔ Yigyibiti, ɔluakɛ mebamaa wɔayɛ maanle kpole wɔ ɛkɛ.+ 4 Me nee wɔ bahɔ Yigyibiti, na eza meaye wɔ meavi ɛkɛ ne meara,+ na Dwosefi bava ɔ sa aha ɛ nye agua zo.”*+ 5 Ɛhye anzi, Gyekɔbo vile Biyɛ-hyiba, na Yizilayɛ amra ne mɔ vale bɛ papa Gyekɔbo nee bɛ mra yɛɛ bɛ ye mɔ dɛnlɛdɛnlanle ehwili ne mɔ mɔɔ Falo vale maanle bɛ kɛ bɛva bɛhɔva ye la anu. 6 Bɛvale bɛ nyɛmoa nee bɛ ninyɛne mɔɔ bɛnyianle wɔ Keena azɛlɛ zo la amuala bɛhɔle. Yemɔti Gyekɔbo nee ɔ bo zo amra kɔsɔɔti hɔle Yigyibiti. 7 Ɔ nee ɔ mra mrenyia nee ɔ mra mraalɛ yɛɛ ye nlɔnra—ɔ bo zo amra kɔsɔɔti hɔle Yigyibiti. 8 Yizilayɛ amra mrenyia mɔɔ hɔle Yigyibiti la aluma ɛne,+ Gyekɔbo nee ɔ mra mrenyia ne mɔ: Gyekɔbo ara kpanyinli a le Wulubɛn.+ 9 Wulubɛn amra mrenyia a le Heenɔko, Palu, Hɛzelɔn yɛɛ Kaamae.+ 10 Semɛyɔn+ amra mrenyia a le Gyɛmuwɛle, Gyeemen, Ohade, Gyeeken, Zohaa yɛɛ Hyeewɛle+ mɔɔ ye mame le Keenanli la. 11 Livae+ amra mrenyia a le Gɛhyɔn, Kohate yɛɛ Mɛlɛlae.+ 12 Dwuda+ amra mrenyia a le Ɛɛ, Onan, Hyila,+ Pilɛze+ yɛɛ Zila.+ Noko Ɛɛ nee Onan wule wɔ Keena azɛlɛ zo.+ Pilɛze amra mrenyia a le Hɛzelɔn nee Hamɛle.+ 13 Yesakaa amra mrenyia a le Tola, Puva, Yewɔbo yɛɛ Hyɛmelɔn.+ 14 Zɛbulɛn+ amra mrenyia a le Selɛde, Yilɔn yɛɛ Gyaaleɛle.+ 15 Liya amra mrenyia mɔɔ ɔwole bɛ ɔmaanle Gyekɔbo wɔ Padan-elam la ɛne, yɛɛ ɔ ra raalɛ Daena.+ Ɔ mra mrenyia nee ɔ mra mraalɛ ne mɔ amuala le* 33. 16 Gaade+ amra mrenyia a le Zɛfɔn, Hɛgae, Hyunae, Ɛzebɔn, Yilaye, Ɛlɔdae yɛɛ Alilae.+ 17 Ahya+ amra mrenyia a le Yemenaa, Yehyeva, Yehyevae yɛɛ Belaya yɛɛ bɛ diema raalɛ a le Silaa. Belaya amra mrenyia a le Hibɛ nee Malekeɛle.+ 18 Zelepa+ mɔɔ Leeban vale maanle ɔ ra raalɛ Liya la amra mrenyia mɔɔ ɔwole bɛ ɔmaanle Gyekɔbo la ɛne: bɛ muala bɛle menli 16.* 19 Gyekɔbo aye Relahyɛle amra mrenyia a le Dwosefi+ nee Bɛngyaman.+ 20 Dwosefi amra mrenyia mɔɔ ɔ nee Ɔɔn* ɛsɔfo Pɔtefɛla ara raalɛ Asɛnate+ wole bɛ wɔ Yigyibiti azɛlɛ zo la a le Manasɛ+ nee Yifelaem.+ 21 Bɛngyaman+ amra mrenyia a le Bila, Bikɛ, Ahyebɛle, Gila,+ Neeyaman, Wulohye, Mɔpem, Hɔpem+ yɛɛ Aade.+ 22 Relahyɛle amra mrenyia mɔɔ ɔwole bɛ ɔmaanle Gyekɔbo la ɛne. Ɔ bo zo amra amuala le 14.* 23 Dan+ ara nrenyia* a le Huhyem.+ 24 Nafetalae+ amra mrenyia a le Gyaazeɛle, Gunae, Gyizɛ yɛɛ Hyelɛm.+ 25 Belehaa mɔɔ Leeban vale maanle ɔ ra raalɛ Relahyɛle la amra mrenyia mɔɔ ɔwole bɛ ɔmaanle Gyekɔbo la ɛne: bɛ muala bɛle menli nsuu.* 26 Gyekɔbo abozoamra amuala mɔɔ ɔ nee bɛ hɔle Yigyibiti la le 66;+ Gyekɔbo amra mrenyia ne mɔ aye mɔ ɛmboka nwo. 27 Dwosefi wole mralɛ mrenyia nwiɔ* wɔ Yigyibiti. Gyekɔbo sua nu amra* kɔsɔɔti mɔɔ rale Yigyibiti la le 70.+ 28 Gyekɔbo zoanle Dwuda+ maanle ɔlimoale ɔhɔzele Dwosefi kɛ ɔlua adenle zo ɔlɛba Gohyɛn. Mɔɔ bɛhɔdwule Gohyɛn azɛlɛ zo la,+ 29 Dwosefi maanle bɛzieziele ye ehwili ne na ɔhɔyiale ye papa Yizilayɛ wɔ Gohyɛn. Mɔɔ Dwosefi vale ɔ nwo hilele ye la, Dwosefi yɛle ye atuu* ɛkɛ ne ala na ɔzunle ɔhyɛle.* 30 Akee Yizilayɛ zele Dwosefi kɛ: “Kɛkala mɔɔ menwu ɛ nyunlu na menwu kɛ ɛtɛte aze la, mewu bɔbɔ a mekulo.” 31 Akee Dwosefi zele ɔ mediema ne mɔ nee ye papa sua nu amra kɛ: “Bɛmaa mengɔmbɔ Falo+ amaneɛ kɛ, ‘Me mediema ne mɔ nee me papa sua nu amra mɔɔ ɛnee bɛwɔ Keena azɛlɛ zo la ɛra me nwo ɛke.+ 32 Menli ne le mboaneneavolɛma+ yɛɛ bɛsie nyɛmoa,+ na bɛva bɛ mboane nee bɛ nyɛmoa yɛɛ debie biala mɔɔ bɛlɛ la bɛra.’+ 33 Saa Falo fɛlɛ bɛ na ɔbiza bɛ kɛ, ‘Duzu gyima a bɛyɛ a?’ 34 bɛha kɛ, ‘Wɔ sonvolɛma ɛzie nyɛmoa sumunli yɛ ngakula nu too yeradwu ɛnɛ, yɛ nee yɛ nenyia mɔ,’+ amaa bɛadɛnla Gohyɛn azɛlɛ zo,+ ɔluakɛ mboaneneavolɛ biala le Yigyibitima kyibadeɛ.”+\n^ Anzɛɛ “awie biala mɔɔ le ye ɛdeɛ la.”\n^ Ɛhye kile, ɔbaheda Gyekɔbo anye wɔ ye ewule nu.\n^ Anzɛɛ “Ɔ mra mrenyia nee ɔ mra mraalɛ ne mɔ amuala le ɛkɛla.”\n^ Anzɛɛ “bɛle ɛkɛla 16.”\n^ Anzɛɛ “le ɛkɛla 14.”\n^ Hibulu aneɛ nu, “amra mrenyia.”\n^ Anzɛɛ “bɛle ɛkɛla nsuu.”\n^ Anzɛɛ “ɛkɛla nwiɔ.”\n^ Hibulu aneɛ nu, “Dwosefi dule dɔle ɔ kɔme nu.”\n^ Anzɛɛ “ɔzunle ɔguale ɔ kɔme nu ɔhyɛle.”


Gyima ne 23 | Yintanɛte Zo Baebolo | Ewiade Fofolɛ Ngilebɛbo\nƐzoanvolɛma Gyima 23:1-35\nPɔɔlo dendɛle wɔ Sanhedelin ne anyunlu (1-10)\nAwulae maanle Pɔɔlo anwosesebɛ (11)\nBɛbɔle kpɔkɛ kɛ bɛku Pɔɔlo (12-22)\nBɛvale Pɔɔlo bɛhɔle Sizalia (23-35)\n23 Pɔɔlo nleanle Sanhedelin ne koonwu na ɔhanle kɛ: “Mediema, meva adwenle* mɔɔ anu te kpalɛ+ la a mebɔ me ɛbɛla wɔ Nyamenle anyunlu too a yeradwu ɛnɛ a.” 2 Mɔɔ ɔhanle ɛhye la ɛsɔfo kpanyinli Ananayase zele bɛdabɛ mɔɔ bɛgyigyi ɔ nwo ɛkɛ ne la kɛ bɛbɔ ɔ nloa ne azo. 3 Pɔɔlo zele ye kɛ: “Nyamenle babɔ wɔ, wɔmɔ nabalabanli.* Ɛde ɛke kɛ ɛbua me ndɛne kɛ mɔɔ Mɛla ne kile la noko ɛto Mɛla ne wɔaha kɛ bɛbɔ me ɔ?” 4 Bɛdabɛ mɔɔ bɛgyigyi ɛkɛ ne la hanle kɛ: “Ɛyɛ Nyamenle ɛsɔfo kpanyinli ne aholoba ɔ?” 5 Na Pɔɔlo zele kɛ: “Mediema, menze kɛ ɔle ɛsɔfo kpanyinli ɔluakɛ bɛhɛlɛ kɛ, ‘Mmatendɛ ɛtia kpanyinli mɔɔ nea wɔ menli ne la.’”+ 6 Na mɔɔ Pɔɔlo nwunle kɛ bɛdabɛ mɔɔ bɛyia ɛkɛ ne la foa ko le Sadusiima na foa ko noko le Falasiima la, ɔdeanle nu wɔ Sanhedelin ne anu kɛ: “Mediema, mele Falasiinli,+ Falasiima ara. Kɛmɔ medie medi kɛ bɛbadwazo mowuamra la ati a bɛlɛbua me ndɛne a.” 7 Kɛmɔ ɔhanle ɛhye la ati, kpolerazulɛ kpole radɔle Falasiima nee Sadusiima ne avinli, na ayiama ne anu hyɛle nwiɔ. 8 Ɔluakɛ Sadusiima ka kɛ ewudwazo anzɛɛ anwumabɔvolɛ anzɛɛ sunsum ɛnle ɛkɛ, noko Falasiima die ɛhye mɔ amuala to nu.*+ 9 Ɔti basabasayɛlɛ kpole bie rale, na mɛla kilehilevolɛma mɔɔ bɛboka Falasiima ne anwo la dwazole na bɛbɔle ɔ bo bɛzule kpolera kyengye kɛ: “Yɛnnwu nvonleɛ biala wɔ nrenyia ɛhye anwo, noko saa sunsum anzɛɛ anwumabɔvolɛ bie dendɛle hilele ye a+—.” 10 Mɔɔ kpolerazulɛ ne yɛle kpole la, ɛzulolɛ hanle sogyama kpanyinli ne kɛ bie a bɛbahu Pɔɔlo, yemɔti ɔhanle kɛ sogyama ne ɛdwu ɛhɔ bɛ nwo ɛkɛ ne na bɛhɔye ye wɔ menli ne avinli bɛva ye bɛhɔ ɛleka mɔɔ sogyama ne de la. 11 Noko zɔhane nɔe ne, Awulae ragyinlanle ɔ nwo ɛkɛ na ɔhanle kɛ: “Nyia akɛnrasesebɛ!+ Na kɛ mɔɔ wɔli me nwo daselɛ bɔkɔɔ wɔ Gyɛlusalɛm la, zɔhane ala a ɔwɔ kɛ ɛdi me nwo daselɛ wɔ Wulomu a.”+ 12 Mɔɔ aleɛ hyenle la, Dwuuma ne bɔle adwenle ɛtane na bɛlile amonle kɛ bɛnrɛli yɛɛ bɛnrɛnlo kɔkpula kɛ bɛbahu Pɔɔlo. 13 Mrenyia mɔɔ bo 40 la a bɔle adwenle ɛtane ɛhye na bɛhanle ndane ne a. 14 Mrenyia ɛhye mɔ hɔle ɛsɔfo mgbanyinli ne nee mgbanyima ne mɔ ɛkɛ hɔhanle kɛ: “Yɛli amonle* bɔkɔɔ kɛ yɛnrɛli debie biala kɔkpula kɛ yɛbahu Pɔɔlo. 15 Ɔti ɔwɔ kɛ bɛ nee Sanhedelin ne kɔbɔ sogyama kpanyinli ne amaneɛ kɛ ɔmaa ɔdwu aze ɔrɛla bɛ nwo ɛkɛ ne kɛ asɛɛ bɛbizebiza ye edwɛkɛ ne anu kpalɛ la. Noko too mɔɔ ɔkadwu ɛke la, ɛnee yɛnwu adenle mɔɔ yɛbava zo yɛahu ye la.” 16 Noko Pɔɔlo awozoa nrenyia dele adwenle ne mɔɔ bɛlɛfa la, na ɔhɔle ɛleka mɔɔ sogyama ne de la ɔhɔbɔle Pɔɔlo amaneɛ. 17 Akee Pɔɔlo vɛlɛle sogya mgbanyima ne mɔ ko na ɔhanle kɛ: “Fa kpavolɛ ɛhye kɔ sogyama kpanyinli ne ɛkɛ, ɔluakɛ ɔlɛ edwɛkɛ bie ɔka ɔkile ye.” 18 Ɔti ɔvale ye ɔrale na ɔ nee ye hɔle sogyama kpanyinli ne ɛkɛ na ɔhanle kɛ: “Pilizanli Pɔɔlo vɛlɛle me na ɔzele me kɛ menva kpavolɛ ɛhye membɛlɛ wɔ ɔluakɛ ɔlɛ edwɛkɛ bie mɔɔ ɔka yeahile wɔ a.” 19 Sogyama kpanyinli ne zɔle ɔ sa hɔle ahane na ɔbizale ye kɛ: “Duzu a ɛlɛ ye ɛka ɛkile me a?” 20 Ɔhanle kɛ: “Dwuuma ne ɛyɛ adwenle ko kɛ bɛbazɛlɛ wɔ kɛ ɛva Pɔɔlo ɛrɛla Sanhedelin ne ɛkɛ ɛhyema kɛ asɛɛ bɛkpondɛ kɛ bɛnwu ye edwɛkɛ ne anu kpalɛ la.+ 21 Noko mmamaa bɛdi wɔ adwenle, ɔluakɛ mrenyia mɔɔ bo 40 la ɛhɔzia adenle nu na bɛli amonle* kɛ bɛnrɛli anzɛɛ bɛnrɛnlo kɔkpula kɛ bɛbahu ye;+ na kɛkala bɛlɛkendɛ kɛ ɛbamaa nwolɛ adenle.” 22 Ɔti sogyama kpanyinli ne maanle kpavolɛ ne hɔle, noko ɔzele ye kɛ: “Mmaka ɛkile awie biala kɛ wɔha ɛhye wɔhile me.” 23 Na ɔvɛlɛle sogya mgbanyima ne mɔ nwiɔ na ɔhanle kɛ: “Bɛva sogyama 200 nee sogyama mɔɔ tɛnla mgbɔnwɔ zo la 70 yɛɛ sogyama mɔɔ to atwɛ la 200, bɛziezie bɛ nwo bɛhɔ Sizalia ɛnɛ nɔsolɛ dɔne ngɔnla.* 24 Eza bɛva mgbɔnwɔ mɔɔ Pɔɔlo badɛnla zolɛ la na bɛva ye gyɛlɛɛnye bɛhɔmaa amɛnlado Filese.” 25 Na ɔhɛlɛle kɛlata mɔɔ nuhua edwɛkɛ a le ɛhye la: 26 “Medame Kolɔdeɛse Lesease a melɛkɛlɛ kɛlata ɛhye mearɛlɛ Anyunlunyianli, Amɛnlado Filese a: Mebiza wɔ ahye! 27 Dwuuma ne hyele nrenyia ɛhye na anrɛɛ bɛku ye, noko me nee me sogyama ne hɔle ɛkɛ ne ndɛndɛ hɔliele ye,+ ɔluakɛ mendele kɛ ɔle Wulomunli.+ 28 Na kɛmɔ ɛnee mekulo kɛ menwu deɛmɔti bɛdo ye ɛzonle la ati, menvale ye mengɔle bɛ Sanhedelin ne anyunlu.+ 29 Menwunle kɛ bɛ Mɛla ne anwo edwɛkɛ bie mɔ a ɛnee bɛlɛbizebiza ye a,+ noko meannwu debie biala mɔɔ maa ɔfɛta ewule anzɛɛ efiadedolɛ a. 30 Noko kɛmɔ mendele kɛ bɛva nrenyia ɛhye anwo adwenle kɛ bɛku ye la ati,+ melɛfa ye mearɛlɛ wɔ ndɛndɛ amaa menli mɔɔ dole ye ɛzonle ne la araha bɛ edwɛkɛ ne wɔ ɛ nyunlu.” 31 Ɔti sogyama ɛhye mɔ vale Pɔɔlo+ kɛ mɔɔ bɛhilele bɛ la, na bɛ nee ye hɔle Antepatelese nɔe ne. 32 Aleɛ hyenle la, bɛmaanle sogyama mɔɔ tɛnla mgbɔnwɔ zo la nee ye doale zo, na sogyama mɔɔ hale la ziale hɔle ɛleka mɔɔ bɛde la. 33 Sogyama ne mɔɔ tɛnla mgbɔnwɔ zo la dwule Sizalia na bɛvale kɛlata ne bɛhɔmaanle amɛnlado ne na bɛvale Pɔɔlo noko bɛwulale ɔ sa nu. 34 Ɔti ɔgengale kɛlata ne na ɔbizale maanzinli mɔɔ ɔvi nu la, na ɔnwunle kɛ ɔvi Selesea.+ 35 Ɔhanle kɛ: “Saa menli mɔɔ ɛdo wɔ ɛzonle ne la ba a mebadie wɔ edwɛkɛ ne kpalɛ.”+ Na ɔzele bɛ kɛ bɛva ye bɛhɔdo efiade wɔ Hɛlɔdo belemgbunli sua nu ɛkɛ.\n^ Anzɛɛ “tiboa.”\n^ Anzɛɛ “bane mɔɔ bɛha nwolɛ fufule.”\n^ Anzɛɛ “ka ɛhye mɔ amuala wɔ bagua nu.”\n^ Anzɛɛ “Yɛha ndane.”\n^ Anzɛɛ “bɛha ndane.”\n^ Giliki aneɛ nu, kɛyɛ nɔsolɛ nu dɔnehwele nsa ne azo.\nGyima ne 23


Edwɛne 32 | Yintanɛte Zo Baebolo | Ewiade Fofolɛ Ngilebɛbo\nAnyelielɛ a le menli mɔɔ bɛva bɛ ɛtane bɛhyɛ bɛ la\n“Menganle me ɛtane mengilele wɔ” (5)\nNyamenle bamaa wɔanyia nwunu (8)\nDevidi edwɛne. Masekele.* 32 Anyelielɛ a le awie mɔɔ bɛva ye mɛladonlɛ bɛhyɛ ye, na bɛheda ye ɛtane zo* la.+ 2 Anyelielɛ a le sonla ne mɔɔ Gyihova ɛmbu ye kɛ ɔdi fɔlɛ,+Na ɔnle mɛlɛbɛla la. 3 Menyɛle koonwu la, me mbowule nu bubule me ɔluakɛ ɛnee medi nyane dahuu.+ 4 Alehyenlɛ nee aledwolɛ muala, ɛ sa yɛle ɛlomboɛ wɔ me nwo zo.*+ Me anwosesebɛ* wiele kɛ nzule mɔɔ wawaa ewia ɛmaa yesesa la. (Sila) 5 Akee menganle me ɛtane mengilele wɔ;Meanvea me nvonleɛ zo.+ Menganle kɛ: “Mebaha me mɛladonlɛ ne mɔ meahile Gyihova.”+ Na ɛvale me nvonleɛ nee me ɛtane ne mɔ ɛhyɛle me.+ (Sila) 6 Ɛhye ati a sonla nɔhavo biala bava ye asɔneyɛlɛ ado ɛ nyunlu+Wɔ mekɛ mɔɔ ɔbanwu wɔ la.+ Na azuyilɛ bɔbɔ ɛnrɛbikye ye. 7 Wɔmɔ a ɛle me feabelɛ a;Ɛbabɔ me nwo bane wɔavi anwongyelelɛ nu.+ Ɛbava ngoanelielɛ nu fɛlɛkolilɛ wɔadeɛdea nu wɔabɔ me wɔayia.+ (Sila) 8 “Mebamaa wɔanyia nwunu na meahilehile wɔ adenle mɔɔ ɔwɔ kɛ ɛfa zo la.+ Mebadu wɔ folɛ na meamaa me nye ara ɛ nwo.+ 9 Mmayɛ ɛ nwo kɛ ɛkpɔnwɔ anzɛɛ ɛkpɔnwɔndua* mɔɔ ɛnlɛ ndelebɛbo,+Mɔɔ ɔwɔ kɛ bɛfa bulalɛ anzɛɛ nyɛma bɛka yeKolaa na yeara ɛ nwo ɛkɛ ne la.” 10 Amumuyɛnli nyanelilɛ zonle;Noko sonla mɔɔ fa ɔ nwo to Gyihova anwo zo la, Ye ɛlɔlɛ kpundii ne bɔ ye yia.+ 11 Bɛmɛ tenlenema, bɛli fɛlɛko wɔ Gyihova anu, na bɛmaa bɛ nye ɛlie;Bɛmɛ mɔɔ bɛ ahonle nu te la kɔsɔɔti, bɛva anyelielɛ bɛdeɛdea nu.\n^ Anzɛɛ “bɛva bɛhyɛ ye la.”\n^ Anzɛɛ “ɛ nye anlie me nwo.”\n^ Anzɛɛ “me nu nzule.”


KENGA YE WƆ Abbey Afrikaans Ahanta Aja Albanian Altai Alur America Mumule Aneɛ Amharic Angola Mumule Aneɛ Arabic Argentina Mumule Aneɛ Armenian Assamese Attié Aukan Australia Mumule Aneɛ Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Bengali Bicol Bislama Bissau Guinean Creole Bolivia Mumule Aneɛ Boulou Brazil Mumule Aneɛ Britain Mumule Aneɛ Bulgaria Mumule Aneɛ Bulgarian Bété Cambodian Carib Catalan Cebuano Changana (Zimbabwe) Chavacano Chichewa Chile Mumule Aneɛ Chin (Hakha) Chin (Tiddim) China Mumule Aneɛ Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Colombia Mumule Aneɛ Comorian (Ngazidja) Costa Rica Mumule Aneɛ Croatia Mumule Aneɛ Croatian Czech Czech Mumule Aneɛ Damara Dangme Danish Digor Douala Drehu Dusun Dutch Dutch Mumule Aneɛ Ecuador Mumule Aneɛ Efik Emberá (Catío) English Esan Estonian Ewe Fang Fante Faroese Fijian Filipi Mumule Aneɛ Finnish Finnish Mumule Aneɛ Fon Frafra French French Mumule Aneɛ Ga Galician Garifuna Georgian German German Mumule Aneɛ Ghana Mumule Aneɛ Ghomálá’ Giliki Giliki Mumule Aneɛ Gitonga Gokana Greenlandic Guadeloupean Creole Guarani Guarani (Bolivia) Guatemala Mumule Aneɛ Guerze Gujarati Gun Guna Guéré Haitian Creole Hausa Herero Hibulu Hiligaynon Hindi Hiri Motu Hmong (White) Honduras Mumule Aneɛ Huastec (San Luis Potosi) Huichol Hungarian Hungary Mumule Aneɛ Hunsrik Iban Ibanag Ibinda Icelandic Igbo Iloko India Mumule Aneɛ Indonesia Mumule Aneɛ Indonesian Irish Isoko Italian Italy Mumule Aneɛ Itawit Japan Mumule Aneɛ Japanese Javanese Jula Kabuverdianu Kabyle Kachin Kannada Karen (S'gaw) Kazakh Kazakh (Arabic) Kekchi Khana Khasi Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kituba Kongo Korea Mumule Aneɛ Korean Kpelle Krio Kurdish Kurmanji Kurdish Kurmanji (Caucasus) Kwangali Kwanyama Kyangonde Lahu Lambya Laotian Lari Latgalian Latvian Lenje Lhukonzo Lingala Lithuanian Lolo Lomwe Low German Luganda Lugbara Lunda Luo Luvale Macedonian Macua Madagascar Mumule Aneɛ Makhuwa-Meetto Malagasy Malay Malayalam Malaysia Mumule Aneɛ Maltese Mam Mambwe-Lungu Mangareva Maninkakan (Eastern) Mano Mapudungun Marathi Marquesian (Hiva Oa) Marquesian (Nuku Hiva) Marshallese Mauritian Creole Maya Mayo Mazahua Mazatec (Huautla) Mbukushu Medumba Mende Meru Mingrelian Miskito Mixe (North Central) Mixtec (Guerrero) Mixtec (Huajuapan) Mizo Mongolian Moore Motu Mozambique Mumule Aneɛ Myanmar Myanmar Mumule Aneɛ Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nahuatl (Veracruz) Navajo Ndau Ndebele Ndebele (Zimbabwe) Ndonga Nepal Mumule Aneɛ Nepali New Zealand Mumule Aneɛ Ngabere Ngangela Ngiemboon Nias Nicaragua Mumule Aneɛ Nigerian Pidgin Niuean Norwegian Nsenga (Zambia) Nuer Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Panama Mumule Aneɛ Pangasinan Papiamento (Aruba) Papiamento (Curaçao) Paraguay Mumule Aneɛ Persian Peru Mumule Aneɛ Pidgin (Cameroon) Pilagá Polish Pomeranian Ponapean Portuguese (Brazil) Portuguese (European) Pular Punjabi Punjabi (Shahmukhi) Páez Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romania Mumule Aneɛ Romanian Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Russia Mumule Aneɛ Russian Rutoro Réunion Creole Salvador Mumule Aneɛ Samoan Sango Saramaccan Sarnami Sena Senoufo (Cebaara) Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Shuar Sidama Silozi Sinhala Slovak Slovakia Mumule Aneɛ Slovenian Solomon Islands Pidgin Somali Spain Mumule Aneɛ Spanish Sranantongo Sunda Susu Swahili Swahili (Congo) Swati Sweden Mumule Aneɛ Swedish Taabwa Tagalog Tahitian Taiwan Mumule Aneɛ Tajiki Talian Tamil Tandroy Tankarana Tarahumara (Central) Tarascan Tatar Telugu Tetun Dili Thai Thai (Northeastern) Thai Mumule Aneɛ Tigrinya Tiv Tlapanec Toabaite Tojolabal Tok Pisin Tokelauan Tongan Totonac Tshwa Tsonga Turkish Turkmen Turkmen Tuvaluan Twi Tyrewuju Tzeltal Tzotzil Udmurt Uighur (Cyrillic) Ukrainian Urdu Urhobo Uruguay Mumule Aneɛ Uzbek Uzbek (Roman) Valencian Venda Venezuela Mumule Aneɛ Vezo Vietname Mumule Aneɛ Vietnamese Wallisian Waray-Waray Wayuunaiki Welsh Wichi Wolaita Wolof Xavante Xhosa Yacouba Yapese Yemba Yoruba Zande Zapotec (Isthmus) Zapotec (Lachiguiri) Zimbabwe Mumule Aneɛ Zulu\nNyamenle kulo kɛ yɛfa anzondwolɛ nee anyelielɛ yɛtɛnla paladaese azɛlɛ zo dahuu!\nNoko bie a ɛbaha kɛ, ‘Kɛzi ɛhye bahola ayɛ zɔ ɛ?’ Baebolo ne ka kɛ Nyamenle Belemgbunlililɛ ne bamaa yeayɛ zɔ, na Nyamenle kulo kɛ awie biala sukoa zɔhane Belemgbunlililɛ ne nee ye bodane ne anwo debie.—Edwɛndolɛ 37:11, 29; Ayezaya 9:7.\nNyamenle kulo kɛ yɛ nye die.\nKɛmɔ selɛ kpalɛ kulo ɔ mra boɛ la, zɔhane ala a yɛ anwuma Selɛ ne kulo kɛ yɛ nye die dahuu a. (Ayezaya 48:17, 18) Yebɔ ɛwɔkɛ kɛ “sonla ne mɔɔ yɛ Nyamenle ɛhulolɛdeɛ la de aze dahuu.”—1 Dwɔn 2:17.\nNyamenle kulo kɛ yɛdua ye ndenle ne mɔ anu.\nBaebolo ne ka kɛ yɛ Bɔvolɛ ne kulo kɛ ɔkilehile “yɛ ye ndenle ne mɔ” amaa yɛahola “yɛalua ye ndenle ne mɔ anu.” (Ayezaya 2:2, 3) Yeyɛ ngyehyɛleɛ ‘yeye menli’ yemaa ye duma kɛ bɛmaa bɛnwu ye ɛhulolɛdeɛ wɔ ewiade amuala.—Gyima ne 15:14.\nNyamenle kulo kɛ yɛbɔ nu yɛsonle ye.\nGyihova nɔhalɛ ɛzonlenlɛ ne ɛnzɛkye menli avinli, emomu, ɔka menli ɔbɔ nu wɔ nɔhalɛ ɛlɔlɛ nu. (Dwɔn 13:35) Nwane mɔ a ɛlɛkilehile mrenya nee mraalɛ mɔɔ wɔ ɛleka biala ɛnɛ la kɛzi bɛfa koyɛlɛ bɛsonle Nyamenle la ɛ? Yɛkulo kɛ ɛdua brohyua ɛhye azo ɛnwu bɛ.\nƐ nee yɛ ɛzukoa Baebolo ne. Wɔbɔ ɔ bo ɛ nee Gyihova Alasevolɛ ɛlɛsukoa Baebolo ne ɔ? Saa ɛtɛyɛle zɔ a, asoo ɛbahulo kɛ bɛ nee wɔ bayɛ Baebolo ɛzukoalɛ ɔ? Bɛnlie ɛhwee. Ɛbanwu kɛ ɔle adenle kɛnlɛma mɔɔ ɛbahola wɔalua zo wɔabikye Nyamenle kpalɛ a.\nDie Mbuluku Mɔɔ Ɛndua Ɛhwee A. Ɛbahola wɔahɔ Belemgbunlililɛ Asalo mɔɔ wɔ bɛ ɛkɛ la anu anzɛɛ wɔaha wɔahile Gyihova Dasevolɛ biala na wɔalie buluku wɔ aneɛ mɔɔ ɛka la anu.\nSukoa debie wɔ Intanɛte zo. Kɔ Gyihova Alasevolɛ Wɛbsaete ne wɔ www.jw.org/nzi. Ɛbahola wɔagenga Baebolo ne wɔ zo anzɛɛ wɔaprente yɛ mbuluku mɔɔ bɛhɛlɛ ye wɔ aneɛ mɔɔ bo 750 anu la bie mɔ dɔɔnwo wɔavi zolɛ.\nBAEBOLO ƐZUKOALƐ NGYEHYƐLEƐ\nBɛze Gyihova Alasevolɛ wɔ ewiade amuala kɛ bɛ nee menli sukoa Baebolo ne mɔɔ bɛnlie ezukoa a. Nea kɛzi bɛyɛ ye la.\nDuzu Ati A Ɔwɔ Kɛ Ɛsukoa Baebolo Ne A?—Tendenle Ne\nEdwɛkɛ ne Mbuluku mɔɔ ɛtwe la anwo edwɛkɛ Nwane Mɔ A Ɛlɛyɛ Gyihova Ɛhulolɛdeɛ Ɛnɛ A?\nƆdio Ɔdio mɔɔ ɛtwe la anwo edwɛkɛ Nwane Mɔ A Ɛlɛyɛ Gyihova Ɛhulolɛdeɛ Ɛnɛ A?


Luku 18 | Yintanɛte Zo Baebolo | Ewiade Fofolɛ Ngilebɛbo\nLuku Edwɛkpa 18:1-43\nKunlavolɛ ne mɔɔ anye bolole la anwo ndonwo ne (1-8)\nFalasiinli ne nee adwuledievolɛ ne (9-14)\nGyisɛse nee ngakula (15-17)\nSukoavolɛ bie kpuya (18-30)\nBɛhanle Gyisɛse ewule ne bɛdole ɛkɛ bieko (31-34)\nAnyenzinliravolɛ mɔɔ sɛlɛzɛlɛ la nwunle debie (35-43)\n18 Akee ɔdoale zo ɔmaanle bɛ ndonwo bie mɔɔ fale kɛzi ɔhyia kɛ bɛyɛ asɔne dahuu na ɔnle kɛ bɛgyakyi la anwo+ 2 kɛ: “Ɛnee ndɛnebuavolɛ bie mɔɔ ɔnzulo Nyamenle yɛɛ ɔmbu awie biala la wɔ suakpole bie azo. 3 Ɛnee kunlavolɛ bie noko wɔ suakpole ne azo. Ɛnee ɔta ɔkɔ ye ɛkɛ ɔkɔka kɛ, ‘Me nee awie lɛ edwɛkɛ na nea di me edwɛkɛ ne maa me.’ 4 Mekɛ dɔɔnwo anu, ɛnee ɔngulo kɛ ɔkɛboa raalɛ ne, noko nzinlii ɔhanle ye ɔ ti anu kɛ, ‘Menzulo Nyamenle yɛɛ membu sonla bɔbɔ ɛdeɛ, 5 noko kɛmɔ kunlavolɛ ɛhye ɛlɛgyegye me la ati, mebanlea meali ye edwɛkɛ ne meamaa ye na yeanva yeangyegye me bieko.’”*+ 6 Akee Awulae hanle kɛ: “Ndɛnebuavolɛ ne le ɛtanevolɛ ɛdeɛ, noko bɛdie mɔɔ ɔhanle a! 7 Nɔhalɛ nu, asoo Nyamenle ɛnrɛli pɛlepɛle ɛnrɛmaa bɛdabɛ mɔɔ yekpa bɛ mɔɔ bɛsu bɛfɛlɛ ye alehyenlɛ nee aledwolɛ+ la wɔ mekɛ mɔɔ ɔlɛ bɛ nwo abotane la ɔ?+ 8 Meka meahile bɛ kɛ, ɔbali bɛ edwɛkɛ yeamaa bɛ ndɛndɛ. Noko saa sonla Ra ne ba a, asoo ɔbanwu diedi zɛhae* wɔ azɛlɛ ye azo?” 9 Eza ɔyɛle ndonwo ɛhye ɔhilele bɛdabɛ mɔɔ bɛdie bɛ nwo bɛdi kɛ bɛle tenlenema na bɛmbu awie mɔ la: 10 “Menli nwiɔ hɔle ɛzonlenlɛsua ne anu kɛ bɛkayɛ asɔne, ɛnee ko le Falasiinli yɛɛ ko ne noko le adwuledievolɛ. 11 Falasiinli ne dwazole gyinlanle na ɔyɛle asɔne wɔ ɔ ti anu kɛ, ‘O Nyamenle, meda wɔ ase kɛ menle kɛ menli mɔɔ ɛha—nzisima, ɛtanevolɛma, agyalɛzɛkyelɛma—anzɛɛ kɛ adwuledievolɛ ɛhye bɔbɔ la. 12 Dapɛne biala mekye ɛhɔne fane nwiɔ; mekyɛ ninyɛne mɔɔ menyia ye la kɔsɔɔti anu bulu mefa ko memaa.’+ 13 Noko adwuledievolɛ ne gyinlanle moamoa, yeangulo bɔbɔ kɛ ɔkɛmaa ɔ ti zo ɔkɛnlea anwuma, emomu ɔvale ɔ sa ɔbobɔle ɔ kɛnra azo na ɔhanle kɛ, ‘O Nyamenle, nwu me anwunvɔne, mele ɛtanevolɛ.’+ 14 Meka meahile bɛ, nrenyia ɛhye hɔle ye sua nu na bɛbule ye tenlenenli bɛdɛlale Falasiinli ne.+ Ɔluakɛ awie biala mɔɔ kɛmemaa ɔ nwo zo la, bɛkɛha ye aze, na awie biala mɔɔ kɛbɛlɛ ɔ nwo aze la, bɛkɛmaa ye zo.”+ 15 Akee menli vale bɛ mra ngakula rɛlɛle ye kɛ ɔva ɔ sa ɔgua bɛ nwo zo, noko mɔɔ ɛdoavolɛma ne nwunle ɛhye la, bɛdeanle bɛ.+ 16 Noko Gyisɛse vɛlɛle ngakula ne mɔ ɔ nwo ɛkɛ na ɔhanle kɛ: “Bɛmaa ngakula ne mɔ ɛrɛla me nwo, bɛmmasi bɛ adenle, ɔluakɛ Nyamenle Belemgbunlililɛ ne le bɛdabɛ mɔɔ bɛle kɛ ɛhye mɔ zɛhae la ɛdeɛ.+ 17 Nɔhalɛ nu meka meahile bɛ kɛ, awie biala mɔɔ ɛnlie Nyamenle Belemgbunlililɛ ne kɛ kakula ekyi la ɛnrɛhɔ nu ɛlɛ.”+ 18 Na mgbanyima ne mɔ ko bizale ye kɛ: “Kilehilevolɛ Kpalɛ, duzu a ɔwɔ kɛ meyɛ na meanyia dahuu ngoane a?”+ 19 Gyisɛse zele ye kɛ: “Duzu ati a ɛfɛlɛ me kpalɛ ɛ? Awie biala ɛnle kpalɛ kɛ Nyamenle angomekye.+ 20 Ɛze mɛla ne mɔ: ‘Mmasɛkye agyalɛ,+ mmayɛ kodiawu,+ mmawua,+ mmadi daselɛ adalɛ,+ di wɔ papa nee wɔ mame eni.’”+ 21 Na ɔhanle kɛ: “Meli ɛhye mɔ amuala azo sumunli me ngakula nu.” 22 Mɔɔ Gyisɛse dele ɛhye la, ɔzele ye kɛ: “Yeha wɔ debie ko: Tɔne ninyɛne mɔɔ ɛlɛ la na fa ezukoa ne maa ehyiavolɛma, na ɛbanyia anwonyia wɔ anwuma; na bɛla badoa me.”+ 23 Mɔɔ ɔdele ɛhye la, alɔbɔlɛ hunle ye kpalɛ, ɔluakɛ ɛnee ɔle sukoavolɛ kpole.+ 24 Gyisɛse nleanle ye na ɔhanle kɛ: “Nea kɛzi ɔbayɛ se yeamaa bɛdabɛ mɔɔ bɛlɛ ezukoa la kɛ bɛbahɔ Nyamenle Belemgbunlililɛ ne anu a!+ 25 Nɔhalɛ nu, ɔla aze ɔmaa afunlumu kɛ ɔkɛwolo agbuyia mɔɔ bɛfa bɛkpomgba ninyɛne la nye* nu tɛla kɛ sukoavolɛ kɛhɔ Nyamenle Belemgbunlililɛ ne anu.”+ 26 Bɛdabɛ mɔɔ bɛdele ɛhye la hanle kɛ: “Ɛnee akee nwane a kɛnyia ngoane a?”+ 27 Ɔhanle kɛ: “Mɔɔ sonla ɛngola ye yɛ la, Nyamenle ɛdeɛ ɔkola ɔyɛ.”+ 28 Noko Pita zele kɛ: “Nea! Yɛgyakyi yɛ debie biala yɛɛ yɛdoa wɔ a.”+ 29 Ɔzele bɛ kɛ: “Nɔhalɛ nu meka meahile bɛ kɛ, awie biala ɛnle ɛkɛ mɔɔ yegyakyi sua anzɛɛ yelɛ anzɛɛ mediema mrenyia anzɛɛ awovolɛ anzɛɛ mralɛ ɔlua Nyamenle Belemgbunlililɛ ne ati+ 30 mɔɔ ɔnrɛnyia ye mɔnwo dɔɔnwo wɔ mekɛ ɛhye anu nee dahuu ngoane wɔ mekɛ ne* mɔɔ ɛlɛba la anu a.”+ 31 Akee ɔvale Bulu Nee Nwiɔ ne ɔhɔle ahane na ɔzele bɛ kɛ: “Nea! Yɛlɛkɔ Gyɛlusalɛm, na debie biala mɔɔ bɛluale ngapezoma ne anwo azo bɛhɛlɛle ye wɔ sonla Ra ne anwo la bara nu.*+ 32 Kɛ neazo la, bɛbava ye bɛawula maanle maanle ne anu amra asa anu,+ bɛbagolo ɔ nwo,+ bɛbabɔ ye aholoba na bɛatoto nyɛlɛ wɔ ɔ nwo.+ 33 Bɛbila ye empele bɛwie a, bɛbahu ye,+ noko ye kenle nsa ne azo ɔbadwazo.”+ 34 Noko, bɛannwu mɔɔ ninyɛne ɛhye mɔ biala kile la, ɔluakɛ bɛvale bɛveale bɛ, yɛɛ bɛande mɔɔ ɔhanle la abo. 35 Mɔɔ Gyisɛse ɛlɛbikye Gyɛleko la, ɛnee nrenyia anyenzinliravolɛ bie de adenle ne anloa ɛlɛsɛlɛzɛlɛ debie.+ 36 Kɛmɔ ɔdele kɛ menli dɔɔnwo ɛlɛpɛ nu la ati, ɔbizale mɔɔ ɛlɛkɔ zo la. 37 Bɛbuale ye kɛ: “Gyisɛse mɔɔ vi Nazalɛte la a ɛlɛse a!” 38 Yemɔti ɔdeanle nu kɛ: “Gyisɛse, Devidi Ara, nwu me anwunvɔne!” 39 Na menli mɔɔ li bɛ nyunlu la bɔle ɔ bo deanle ye na bɛzele ye kɛ ɔyɛ koonwu, noko ɔhɔle zo ɔdeɛdeanle nu kpole kɛ: “Devidi Ara, nwu me anwunvɔne!” 40 Yemɔti Gyisɛse gyinlanle na ɔhanle kɛ bɛva nrenyia ne bɛrɛlɛ ye. Mɔɔ ɔbikyele Gyisɛse anwo ɛkɛ ne la, ɔbizale ye kɛ: 41 “Duzu a ɛkulo kɛ meyɛ memaa wɔ a?” Ɔbuale ye kɛ: “Awulae, maa menwu debie.” 42 Yemɔti Gyisɛse zele ye kɛ: “Nwu debie; wɔ diedi ɛmaa wɔde kpɔkɛ.”+ 43 Na ɛkɛ ne ala ɔnwunle debie na ɔbɔle ɔ bo ɔdoale ye,+ na ɔwulale Nyamenle anyunlunyia. Na mɔɔ menli dɔɔnwo ne nwunle ye la, bɛdabɛ noko bɛyele Nyamenle ayɛlɛ.+\n^ Anzɛɛ “yeammaa me nwo angyele me.”\n^ Anzɛɛ “diedi ɛhye bie.” Giliki aneɛ nu, “diedi ne.”\n^ Anzɛɛ “bali munli.”


2 Samoɛle 5 | Yintanɛte Zo Baebolo | Ewiade Fofolɛ Ngilebɛbo\nSamoɛle Mɔɔ Tɔ Zo Nwiɔ 5:1-25\nBɛyɛ Devidi belemgbunli wɔ Yizilayɛ amuala (1-5)\nBɛho bɛva Gyɛlusalɛm (6-16)\nZayɔn, Devidi Suakpole (7)\nDevidi ɛli Filisitiama anwo zo konim (17-25)\n5 Akee Yizilayɛ mbusua ne mɔ kɔsɔɔti rale Devidi anwo ɛkɛ wɔ Hibulɔn+ na bɛrazele ye kɛ: “Nea! Yɛle wɔ bowule nee wɔ nwonane.*+ 2 Mekɛ bie mɔɔ ɛze ɛhɔ mɔɔ ɛnee Sɔɔlo le yɛ belemgbunli la, ɛnee ɛdawɔ a ɛdi Yizilayɛma anyunlu ɛmaa bɛkɔ konle a.*+ Na Gyihova zele wɔ kɛ: ‘Ɛdawɔ a ɛbanlea me menli Yizilayɛma a, na ɛdawɔ a ɛbayɛ Yizilayɛma adekilevolɛ a.’”+ 3 Ɔti Yizilayɛ mgbanyima kɔsɔɔti rale belemgbunli ne ɛkɛ wɔ Hibulɔn, na Belemgbunli Devidi nee bɛ yɛle ngyekyeleɛ+ wɔ Gyihova anyunlu wɔ Hibulɔn. Akee bɛkpokpale Devidi kɛ Yizilayɛ belemgbunli.+ 4 Devidi lile ɛvolɛ 30 la yɛɛ ɔrayɛle belemgbunli a, na ɔlile ebia ɛvolɛ 40.+ 5 Ɔdɛnlanle Hibulɔn ɔlile belemgbunli ɛvolɛ 7 siane 6, yɛɛ ɔdɛnlanle Gyɛlusalɛm+ ɔlile Yizilayɛ nee Dwuda belemgbunli ɛvolɛ 33. 6 Na belemgbunli ne nee ye ɛlɔne ne hɔle Gyɛlusalɛm kɛ bɛ nee Gyibɛsema+ mɔɔ ɛnee de azɛlɛ ne azo la kaho. Bɛgolole Devidi anwo kɛ: “Ɛnrɛra ɛke ɛlɛ! Anyenzinliravolɛma nee abuburama bɔbɔ bavoa wɔ.” Bɛdwenlenle kɛ, ‘Devidi ɛnrɛra ɛke ɛlɛ.’+ 7 Noko Devidi honle vale Zayɔn aranemgbole ne mɔɔ ɛnɛ le Devidi Suakpole+ la. 8 Ɔti kenle zɔhane Devidi hanle kɛ: “Ɔwɔ kɛ bɛdabɛ mɔɔ bɛbahɔ Gyibɛsema anwo zo la dua azɛlɛ bo adenle ne* anu kɔku ‘abuburama nee anyenzinliravolɛma’ mɔɔ Devidi kyi bɛ la!”* Ɛhye ati a bɛka kɛ: “Anyenzinliravolɛma nee abuburama ɛnrɛhɔ sua nu ɛkɛ ne ɛlɛ la.” 9 Akee Devidi dɛnlanle aranemgbole ne anu na bɛvɛlɛle* ye Devidi Suakpole; na Devidi sisile azua wɔ nwolɛ amuala ɔvi Boka*+ ne azo mɔɔ kɔ la.+ 10 Ɔti Devidi hɔle zo yɛle kpole,+ na Gyihova, ɛlɔne Nyamenle ne nee ye luale.+ 11 Taya Belemgbunli Haelam+ zoanle menli wɔ Devidi anwo ɛkɛ, eza ɔvale sida mbaka,+ kapentama yɛɛ menli mɔɔ fa awolɛ yɛ bane la ɔbokale nwo ɔhɔle, na bɛbɔle ɔ bo bɛzile sua* bɛmaanle Devidi.+ 12 Na Devidi nwunle kɛ Gyihova ɛzie ye belemgbunli bɔkɔɔ wɔ Yizilayɛ+ na Ye menli Yizilayɛma+ ati yekpogya ye belemgbunlililɛ+ ne zo. 13 Mɔɔ Devidi vi Hibulɔn rale Gyɛlusalɛm la, ɔvale nwewe*+ dɔɔnwo na ɔgyale mraalɛ dɔɔnwo, na Devidi wole mralɛ mrenyia nee mralɛ mraalɛ dɔɔnwo.+ 14 Mralɛ mɔɔ ɔwole bɛ wɔ Gyɛlusalɛm la aluma ɛne: Hyamua, Hyobabe, Neetan,+ Sɔlɔmɔn,+ 15 Yebehaa, Yelaehyua, Nifɛge, Gyafaya, 16 Ɛlehyama, Yilayada yɛɛ Ɛlefɛlɛte. 17 Mɔɔ Filisitiama dele kɛ bɛkpokpa Devidi kɛ Yizilayɛ belemgbunli la,+ Filisitiama kɔsɔɔti rale kɛ bɛbakpondɛ Devidi.+ Mɔɔ Devidi dele nwolɛ bie la, ɔhɔveale aranemgbole ne anu.+ 18 Akee Filisitiama rale na bɛdele bɛkpondenle Relɛfeeyem Bɔnza+ ne anu. 19 Devidi bizale Gyihova+ kɛ: “Me nee Filisitiama ɛhɔho ɔ? Ɛbava bɛ wɔawula me sa nu ɔ?” Na Gyihova zele Devidi kɛ: “Kɔ, ɔluakɛ mebava Filisitiama meawula ɛ sa nu.”+ 20 Yemɔti Devidi hɔle Beeyale-pɛleezem, na ɔhɔhunle bɛ wɔ ɛkɛ. Akee ɔhanle kɛ: “Gyihova ɛbubu me kpɔvolɛma+ wɔ me nyunlu kɛ azule mɔɔ yi sɛkye debie la.” Ɛhye ati a bɛvɛlɛle ɛkɛ ne Beeyale-pɛleezem+ la.* 21 Filisitiama gyakyile bɛ ananze ne mɔ guale ɛkɛ, na Devidi nee ye menli ne sesale hɔle. 22 Nzinlii, Filisitiama rale bieko na bɛdele bɛkpondenle Relɛfeeyem Bɔnza+ ne anu. 23 Devidi bizale Gyihova, noko ɔzele ye kɛ: “Mmakɔ ɛ nyunlu fɔɔnwo. Emomu, bu bɛ nzi na kɔ bɛ nwo zo wɔ beeka mbaka ne mɔ anyunlu. 24 Na saa ɛte bɛ gyakɛ abo dede ne kɛ asɛɛ menli lua beeka mbaka ne mɔ azo a, ɛnee yɛ ye ndɛndɛ, ɔluakɛ ɛnee Gyihova ɛlimoa ɛ nyunlu kɛ ɔkahu Filisitiama ɛlɔne ne.” 25 Yemɔti Devidi yɛle mɔɔ Gyihova zele ye la, na ɔhunle Filisitiama+ ɔvi Giba+ too ɔhɔdwule Gizɛ.+\n^ Hibulu aneɛ nu, “Yɛle mogya ko.”\n^ Hibulu aneɛ nu, “ɛdawɔ a ɛfa Yizilayɛma ɛkɔ na ɛ nee bɛ ba a.”\n^ Anzɛɛ “adenle ne mɔɔ nzule se nu la.”\n^ Anzɛɛ “Devidi ɛkɛla kyi bɛ la.”\n^ Anzɛɛ ɔkola ɔkile, “ɔvɛlɛle.”\n^ Anzɛɛ “Millo.” Hibulu edwɛkɛkpɔkɛ mɔɔ kile “kuma ɛdualɛ.”\n^ Ɔbo kile “Awie Mɔɔ Ɛbe Ninyɛne Ɛbubulɛ Nu La.”\n2 Samoɛle 5


Dwɔn 16 | Yintanɛte Zo Baebolo | Ewiade Fofolɛ Ngilebɛbo\nGyisɛse ɛdoavolɛma kola yia ewule (1-4a)\nSunsum nwuanzanwuanza gyima (4b-16)\nƐdoavolɛma nyanelilɛ bahakyi fɛlɛkolilɛ (17-24)\nGyisɛse di ewiade zo konim (25-33)\n16 “Meha ɛhye mehile bɛ amaa bɛamkpo me. 2 Menli baye bɛ avi nyianu sua nu. Nɔhalɛ nu, mekɛ ɛlɛba mɔɔ awie biala mɔɔ kɛhu bɛ la bazuzu kɛ ɔlɛfa yeazonle Nyamenle a. 3 Noko bɛbayɛ ɛhye mɔ amuala ɔluakɛ bɛnze Selɛ ne yɛɛ bɛnze me. 4 Na meha ɛhye mehile bɛ amaa mekɛ mɔɔ ɔwɔ kɛ bɛsisi la dwu a, bɛahakye kɛ menganle mengilele bɛ. “Meanga ɛhye meangile bɛ wɔ mɔlebɛbo ne, ɔluakɛ ɛnee mewɔ bɛ nwo ɛkɛ. 5 Noko kɛkala melɛkɔ Mɔɔ zoanle me la anwo lɔ; noko bɛ nuhua ko bɔbɔ ɛtɛbizale me kɛ, ‘Nienwu a ɛlɛkɔ a?’ 6 Noko kɛmɔ meha ɛhye mehile bɛ la ati, nyane ɛyi bɛ ahonle nu tɛkɛɛ. 7 Noko akee, meka nɔhalɛ ne meahile bɛ, bɛ kpalɛyɛlɛ ti a melɛkɔ a. Ɔluakɛ saa meangɔ a boavolɛ ne ɛnrɛra bɛ nwo; noko saa mekɔ a, mebazoa ye meamaa yeara bɛ nwo ɛkɛ. 8 Na saa ɔba a, ɔbamaa awie biala anwu mɔɔ ɛtane kile, mɔɔ tenleneyɛlɛ kile, nee mɔɔ ndɛnebualɛ kile la: 9 mɔɔ limoa la fale ɛtane nwo, ɔluakɛ bɛannyia diedi wɔ me nu; 10 akee ɔfale tenleneyɛlɛ nwo, ɔluakɛ melɛkɔ Selɛ ne anwo lɔ na bɛnrɛnwu me bieko; 11 akee ɔfale ndɛnebualɛ nwo, ɔluakɛ bɛbua mɔɔ nea ewiade ɛhye azo la ndɛne. 12 “Ninyɛne dɔɔnwo wɔ ɛkɛ mɔɔ ɔwɔ kɛ meka mekile bɛ a, noko bɛnrɛde ɔ bo kɛkala. 13 Noko, saa boavolɛ ne, sunsum ne mɔɔ maa bɛnwu nɔhalɛ ne la ba a, ɔbamaa bɛade nɔhalɛ ne abo kpalɛ ɔluakɛ ɔnrɛbɔ ɔ ti anu ɔnrɛdendɛ, ɔbaha mɔɔ ɔkɛde la, na yeaha ninyɛne mɔɔ ɔwɔ kɛ ba la yeahile bɛ. 14 Ɔbawula me anyunlunyia ɔluakɛ mɔɔ yede yevi me ɛkɛ la yɛɛ ɔbaha yeahile bɛ a. 15 Debie biala mɔɔ me Ze lɛ la le me ɛdeɛ. Ɛhye ati a mese mɔɔ yede yevi me ɛkɛ ne la yɛɛ ɔbaha yeahile bɛ la. 16 Yeha ekyii bɛnrɛnwu me bieko, yɛɛ yeha ekyii eza bɛbanwu me.” 17 Akee ye ɛdoavolɛma ne bie mɔ bizebizale bɛ nwo kɛ: “Duzu a edwɛkɛ ɛhye mɔɔ yeha yehile yɛ la kile a, ‘Yeha ekyii bɛnrɛnwu me bieko, yɛɛ yeha ekyii eza bɛbanwu me,’ yɛɛ, ‘ɔluakɛ melɛkɔ Selɛ ne anwo lɔ’?” 18 Yemɔti ɛnee bɛlɛka kɛ: “Yeha ekyii ne mɔɔ ɔhanle la kile duzu? Yɛnze mɔɔ ɔlɛka nwolɛ edwɛkɛ la.” 19 Gyisɛse nwunle kɛ bɛkpondɛ kɛ bɛbiza ye, yemɔti ɔzele bɛ kɛ: “Kɛmɔ menganle kɛ: ‘Yeha ekyii bɛnrɛnwu me bieko, yɛɛ yeha ekyii eza bɛbanwu me la ati a, bɛlɛbizebiza bɛ nwo edwɛkɛ a?’ 20 Meka nɔhalɛ ne meahile bɛ, bɛbazu alɔbɔlɛ ɛzunlɛ noko ewiade ne bali fɛlɛko; bɛbali nyane noko bɛ nyanelilɛ ne bahakyi fɛlɛkolilɛ. 21 Saa raalɛ ɛlɛwo a, ɔte nyane ɔluakɛ ye mekɛ ɛdwu, noko saa ɔwo kakula ne a, ɔngakye nyanelilɛ ne bieko ɔluakɛ ɔ nye die kɛ yewo sonla yedo ewiade ye anu la. 22 Ɔti bɛdabɛ noko, kɛkala bɛbali nyane; noko mebanwu bɛ bieko na fɛlɛkolilɛ bayi bɛ ahonle nu tɛkɛɛ na awie biala ɛnrɛhola ɛnrɛlie bɛ fɛlɛkolilɛ ne. 23 Kenle zɔhane, bɛnrɛbiza me edwɛkɛ bieko. Meka nɔhalɛ ne meahile bɛ, debie biala mɔɔ bɛkɛbiza Selɛ ne wɔ me duma nu la, ɔkɛva ɔkɛmaa bɛ. 24 Too mɔɔ yeradwu ɛnɛ la, bɛtɛbizale debie ko bɔbɔ wɔ me duma nu. Bɛbiza, na bɛ sa kɛha ye amaa bɛ fɛlɛkolilɛ ne ali munli. 25 “Meha ɛhye mɔ mehile bɛ wɔ mrɛlɛ nu. Mekɛ ɛlɛba mɔɔ menrɛdendɛ menrɛhile bɛ wɔ mrɛlɛ nu bieko a, emomu mebaha Selɛ ne anwo edwɛkɛ wienyi meahile bɛ. 26 Kenle zɔhane, bɛbabiza debie bɛavi Selɛ ne ɛkɛ wɔ me duma nu; ɛhye mɔɔ meha la, mengile kɛ mebabiza debie meamaa bɛ. 27 Ɔluakɛ Selɛ ne kulo bɛ, kɛ mɔɔ ɛnee bɛkulo me na bɛlie bɛli kɛ mele Nyamenle agyakɛnugyinlavolɛ la. 28 Membale ewiade ye kɛ Selɛ ne agyakɛnugyinlavolɛ. Kɛkala melɛfi ewiade meahɔ Selɛ ne anwo lɔ.” 29 Ye ɛdoavolɛma ne hanle kɛ: “Nea! Kɛkala ɛlɛka debie biala wienyi, ɛnga ye wɔ mrɛlɛ nu. 30 Kɛkala yɛnwu ye kɛ ɛze debie biala na ɔngyia kɛ awie kɛbiza wɔ edwɛkɛ. Ɛhye ati yɛdie yɛdi kɛ ɛvi Nyamenle anwo lɔ a ɛrale a.” 31 Gyisɛse buale bɛ kɛ: “Akee bɛlie bɛli ɔ? 32 Nea! Mekɛ ɛlɛba, nɔhalɛ nu yedwu bɔbɔ, mɔɔ bɛ nuhua ko biala banriandi ahɔ ye sua nu na yeaha me ngomekye a. Noko ɔnrɛha me ngome ɔluakɛ Selɛ ne boka me nwo. 33 Meha ɛhye mehile bɛ amaa ɔlua me nwo zo bɛanyia anzodwolɛ. Bɛbanwu amaneɛ dɔɔnwo wɔ ewiade ye anu, noko bɛnyia akɛnrasesebɛ! Meli ewiade ne anwo zo konim.”


Duzu Ati A Gyihova Alasevolɛ Ɛnva Bɛ Nwo Ɛnwulowula Maanyɛlɛ Nu A? | FAQ\nKENGA YE WƆ Afrikaans Albanian America Mumule Aneɛ Amharic Arabic Armenian Armenian (West) Azerbaijani Azerbaijani (Cyrillic) Bashkir Basque Bassa (Cameroon) Batak (Toba) Bosnian Boulou Brazil Mumule Aneɛ Bulgarian Cambodian Catalan Cebuano Chavacano Chichewa Chin (Hakha) Chin (Mara) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chol Chuvash Cibemba Colombia Mumule Aneɛ Corsican Croatian Czech Dangme Danish Dutch English Estonian Ewe Fante Faroese Fijian Finnish Fon French Ga Galician Garifuna Georgian German Giliki Greenlandic Guarani Gun Haitian Creole Hausa Hibulu Hiligaynon Hindi Hungarian Iban Iloko Indonesian Isoko Italian Japanese Javanese Kabiye Kabyle Kachin Kannada Karen (S'gaw) Kikaonde Kikuyu Kinyarwanda Kirghiz Kirundi Kisi Korean Krio Kwanyama Latvian Lingala Lithuanian Low German Malagasy Malay Malayalam Maltese Mam Mapudungun Martiniquan Creole Maya Mazatec (Huautla) Mende Mingrelian Mongolian Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndonga Nepali Nias Norwegian Nzema Oromo Ossetian Pangasinan Persian Peru Mumule Aneɛ Polish Portuguese (Brazil) Portuguese (European) Punjabi Quechua (Ayacucho) Quechua (Cuzco) Rarotongan Romanian Romany (Macedonia) Cyrillic Russian Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spain Mumule Aneɛ Spanish Sranantongo Sunda Swahili Swedish Tagalog Tahitian Tajiki Tankarana Tarascan Tatar Telugu Tetun Dili Thai Tigrinya Tojolabal Tok Pisin Tongan Totonac Tsonga Turkish Turkmen Tzeltal Tzotzil Uighur (Cyrillic) Ukrainian Urdu Uzbek Uzbek (Roman) Valencian Venda Vezo Vietnamese Welsh Wichi Xhosa Yoruba Zapotec (Isthmus) Zapotec (Lachiguiri) Zulu\nDuzu Ati A Gyihova Alasevolɛ Ɛnva Bɛ Nwo Ɛnwulowula Maanyɛlɛ Nu A?\nGyihova Alasevolɛ ɛnva bɛ nwo ɛnwulowula maanyɛlɛ nu ɔlua mɔɔ Baebolo ne ka la ati. Yɛndendɛ yɛntia mɛla, yɛndo ɛ ra yɛmmaa maanyɛlɛ eku anzɛɛ maanyɛlɛma, yɛmkpondɛ dibilɛ wɔ arane nu yɛɛ yɛnde atua yɛntia arane. Yɛdie yɛdi kɛ Baebolo ne fa deɛmɔti yɛyɛ ɛhye la anwo ngilehilenu maa.\nYɛdi Gyisɛse mɔɔ kpole maanyɛlɛ nu dibilɛ la neazo nzi. (Dwɔn 6:15) Ɔhilehilele ye ɛdoavolɛma ne kɛ “bɛnle ewiade ne afoa” na ɔmaanle nuhua lale ɛkɛ ne kɛ ɔnle kɛ bɛgyinla afoa biala wɔ maanyɛlɛ edwɛkɛ nu.—Dwɔn 17:14, 16; 18:36; Maake 12:13-17.\nYɛdi nɔhalɛ yɛmaa Nyamenle Belemgbunlililɛ ne. Gyisɛse hanle nwolɛ edwɛkɛ kɛ: “Bɛbabɔ Belemgbunlililɛ ne anwo edwɛkpa ɛhye nolo wɔ azɛlɛ ye azo amuala.” (Mateyu 24:14) Kɛ menli mɔɔ gyi Nyamenle Belemgbunlililɛ ne agyakɛ anu la bɛmaa yɛ gyima kɛ yɛbɔ ye ɛralɛ ne anwo nolo, yɛngyinla afoa biala wɔ maanyɛlɛ nu, bɔbɔ wɔ ɛleka mɔɔ yɛwɔ la.—2 Kɔlentema 5:20; Ɛfɛsɛsema 6:20.\nKɛmɔ yɛngyi afoa bie la ati, yɛkola yɛka edwɛkpa ne mɔɔ fale Nyamenle Belemgbunlililɛ ne anwo la yɛkile menli kɔsɔɔti mɔɔ debie ɛnzi yɛ adenle a. Yɛbɔ mɔdenle kɛ yɛbalua yɛ edwɛkɛhanlɛ nee yɛ nyɛleɛ zo yɛahile kɛ yɛlɛ anwodozo kɛ Nyamenle Belemgbunlililɛ ne a bali ewiade ngyegyelɛ nwo gyima a.—Edwɛndolɛ 56:11.\nKɛmɔ yɛmmaa maanyɛlɛ ɛmkpakyekpakye yɛ nu la ati, koyɛlɛ wɔ yɛ nu wɔ ewiade amuala. (Kɔlɔsaema 3:14; 1 Pita 2:17) Mɔɔ nee ɛhye ɛnle ko la, ɛzonlenlɛ mɔɔ fa bɛ nwo wula maanyɛlɛ nu la maa mgbakyemgbakyenu ba menli mɔɔ wɔ nu la avinli.—1 Kɔlentema 1:10.\nYɛbu maanle mgbanyima. Yɛnva yɛ nwo yɛnwula maanyɛlɛ nu ɛdeɛ noko yɛbu tumi mɔɔ maanle mgbanyima lɛ la. Ɛhye nee mɛla mɔɔ wɔ Baebolo ne anu la le ko: “Bɛmaa awie biala ɛbɛlɛ ɔ nwo aze ɛmaa tumivolɛma ne.” (Wulomuma 13:1) Yɛdi mɛla zo, yɛtua yɛ adwule, na yɛboa mɔdenle mɔɔ arane bɔ kɛ ɔfa ye maanlema ngyianlɛdeɛ yeamaa bɛ la. Yɛnyɛ debie biala yɛnva yɛndu arane bie, emomu yɛdi Baebolo folɛdulɛ mɔɔ se bɛyɛ asɔne bɛmaa “arelemgbunli nee tumivolɛma amuala” la azo, titili wɔ mekɛ mɔɔ bɛlɛsi kpɔkɛ bie mɔɔ baha nwolɛ adenle mɔɔ yɛlɛ yɛsonle la.—1 Timote 2:1, 2.\nEza yɛdie yɛto nu kɛ awie mɔ lɛ nwolɛ adenle si kpɔkɛ kɛ bɛbava bɛ nwo bɛawula maanyɛlɛ nu. Kɛ neazo la, yɛnzɛkye ɛradolɛ yɛɛ yɛngyegye menli mɔɔ si kpɔkɛ kɛ bɛbado ɛ ra la.\nAsoo kenle nsa ye ala a yɛse yɛngyi afoa biala a? Kyɛkyɛ. Ɛzoanvolɛma nee alimoa Kilisienema bie mɔ zile kpɔkɛ kɛ bɛnrɛgyinla afoa biala. Beyond Good Intentions buluku ne ka kɛ: “Ɛnee alimoa Kilisienema ze ye kɛ ɔwɔ kɛ bɛdi maanle mgbanyima eni ɛdeɛ noko bɛanva bɛ nwo bɛanwunlonwunla maanyɛlɛ nu.” Zɔhane ala a, On the Road to Civilization buluku ne ka kɛ alimoa Kilisienema “kpole maanyɛlɛ nu dibilɛ biala” a.\nAsoo afoa biala mɔɔ yɛngyinla la fa ngyegyelɛ ba maanle bie banebɔlɛ zo ɔ? Kyɛkyɛ. Yɛle menli mɔɔ kulo anzodwolɛ, ɔti ɔwɔ kɛ maanle mgbanyima ka bɛ ahonle to bɛ azule nu. Suzu amaneɛ mɔɔ National Academy of Sciences of Ukraine bɔle wɔ 2001 la anwo. Amaneɛbɔlɛ ne hanle yɛ afoa biala mɔɔ yɛngyinla la anwo edwɛkɛ kɛ: “Ɛnɛ bie a menli bie mɔ anye ɛnrɛlie kpɔkɛ mɔɔ Gyihova Alasevolɛ ɛzi la anwo; ɛhye ati a Nazi nee Communist tumililɛ ne buale bɛ fɔlɛ tete ne la a.” Noko Alasevolɛ ne mɔ “hɔle zo lile mɛla zo bɔbɔ wɔ mekɛ mɔɔ Soviet arane ne hilele bɛ nyane la. Bɛvile bɛ ahonle nu bɛyɛle gyima wɔ ɛya ngakyile nee kɔmpɛlɛ nu na bɛangyegye Communist arane ne.” Amaneɛbɔlɛ ne dwula ye kɛ, ɛnɛ noko, Gyihova Alasevolɛ diedi ne, “ɛngyegye banebɔlɛ wɔ maanle biala anu.”\nYɛboa Yɛ Sua Zo Amra Gyima Mɔɔ Gyihova Alasevolɛ Yɛ\nWɔ ewiade amuala, bɛze Gyihova Alasevolɛ kɛ bɛngɔ konle. Sukoa deɛmɔti yɛngɔ konle la.\nWɔ maanle dɔɔnwo anu, Gyihova Alasevolɛ boa wɔ esiane mekɛ nu.\nFa nwa awie Fa nwa awie Duzu Ati A Gyihova Alasevolɛ Ɛnva Bɛ Nwo Ɛnwulowula Maanyɛlɛ Nu A?\nijwfq edwɛkɛ 37\nGyihova Alasevolɛ Le Zayɔnoma Ɔ?


Gyihova Le Yɛ Tɛnlabelɛ | Debiezukoalɛ\nKENGA YE WƆ Afrikaans Albanian Amharic Arabic Argentina Mumule Aneɛ Armenian Aymara Azerbaijani Azerbaijani (Cyrillic) Bicol Brazil Mumule Aneɛ Bulgarian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Colombia Mumule Aneɛ Croatian Czech Danish Dutch Efik English Estonian Ewe Finnish French Ga Georgian German Giliki Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Italy Mumule Aneɛ Japan Mumule Aneɛ Japanese Kazakh Kikuyu Kinyarwanda Kirghiz Korean Kwangali Kwanyama Latvian Lingala Lithuanian Luo Malagasy Malay Maltese Mexico Mumule Aneɛ Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese (Brazil) Punjabi Quechua (Ayacucho) Quechua (Bolivia) Romanian Russia Mumule Aneɛ Russian Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Turkish Twi Ukrainian Umbundu Uruund Uzbek Venda Vietnamese Waray-Waray Wayuunaiki Wolaita Xhosa Yoruba Zulu\n‘O Gyihova, wɔmɔ a wɔyɛ yɛ tɛnlabelɛ wɔ awolɛndoazo kɔsɔɔti anu a.’—EDW. 90:1.\nKɛzi Gyihova yɛle ye tete nɔhalɛ azonvolɛ “tɛnlabelɛ” ɛ?\nDuzu a yɛsukoa yɛfi Ebileham nɔhalɛlilɛ ne anu a?\nDuzu a yɛyɛ yɛkile kɛ Gyihova le yɛ “tɛnlabelɛ” a?\n1, 2. Kɛzi Nyamenle azonvolɛ te nganeɛ wɔ ɛtane ewiade ɛhye anwo ɛ, na adenle boni azo a bɛlɛ awuke ɛ?\nASOO ɛ nwo tɔ wɔ wɔ ewiade ɛhye anu? Saa ɔnle zɔ a, ɛnee ɛle kɛ Gyihova azonvolɛ mɔɔ ɛha la. Ɔvi tete ne, menli mɔɔ kulo Gyihova nɔhalɛ nu la ɛde nganeɛ kɛ bɛle nyɛvolɛ wɔ ewiade ɛhye anu. Kɛ neazo la, nɔhalɛ azonvolɛ bie mɔ mɔɔ dule vile ɛleka mɔɔ bɛde bɛhɔle ɛleka fofolɛ wɔ Keena azɛlɛ ne azo la liele dole nu kɛ “bɛle nyɛvolɛ” wɔ ewiade ye anu.—Hib. 11:13.\n2 Zɔhane ala a Kelaese ɛdoavolɛma mɔɔ bɛkpokpa bɛ mɔɔ “bɛ nzi maanle wɔ anwuma” la bu bɛ nwo kɛ bɛle “nyɛvolɛ nee adendulɛma wɔ ewiade” ɛhye anu a. (Fel. 3:20; 1 Pita 2:11) Kelaese ‘mboane gyɛne ne’ noko ɛnle ‘ewiade ne ɛdeɛ,’ kɛmɔ ɛnee Gyisɛse noko ɛnle ewiade ne ɛdeɛ la. (Dwɔn 10:16; 17:16) Noko akee, ɛhye ɛngile kɛ Nyamenle menli ɛnlɛ bɛ “awuke.” Nɔhalɛ nu, yɛlɛ awuke mɔɔ banebɔlɛ kpalɛ nee ɛlɔlɛ wɔ nu mɔɔ ɛnyelɛ ɛnnwu ye a. Mosisi hɛlɛle kɛ: “O Gyihova, wɔmɔ a wɔyɛ yɛ tɛnlabelɛ wɔ awolɛndoazo kɔsɔɔti anu a.” * (Edw. 90:1, NW) Adenle boni azo a ɛnee Gyihova le “tɛnlabelɛ” maa ye tete azonvolɛ a? Kɛzi ɔle “tɛnlabelɛ” ɔmaa ye menli ɛnɛ ɛ? Na kɛzi ɔbayɛ banebɔlɛ ɛleka yeamaa yɛ kenlebie ɛ?\nƐNEE GYIHOVA LE “TƐNLABELƐ” MAA YE TETE AZONVOLƐ\n3. Duzu a bɛvale Gyihova bɛdole nwo wɔ Edwɛndolɛ 90:1 ne a?\n3 Ɔdwu mekɛ ne bie a, Baebolo ne fa Gyihova to ninyɛne mɔɔ yɛnwu bɛ la anwo amaa yɛade ye subane ne mɔ abo kpalɛ. Kɛ neazo la, Edwɛndolɛ 90:1 fa Gyihova to “tɛnlabelɛ” anzɛɛ awuke mɔɔ ɛlɔlɛ, anzondwolɛ nee banebɔlɛ wɔ nu la anwo. Kɛmɔti a bɛva Gyihova bɛdo awuke nwo ɛ? Baebolo ne ka kɛ Gyihova le ɛlɔlɛ. (1 Dwɔn 4:8) Eza ɔka kɛ ɔle anzondwolɛ Nyamenle na ‘ɔsinza’ ye azonvolɛ. (Edw. 4:8) Kɛ neazo la, maa yɛzuzu kɛzi ɛnee Gyihova le kɛ awuke maa ye nɔhalɛ azonvolɛ Ebileham, Ayezeke, nee Gyekɔbo la anwo.\n4, 5. Kɛzi Gyihova yɛle “tɛnlabelɛ” manle Ebileham ɛ?\n4 Bie a ɔzinle Ebileham mɔɔ ɛnee bɛfɛlɛ ye Ebilam la anwo kɛ Gyihova zele ye kɛ: ‘Ɛvi wɔ maanle ye anu tu, ye ɛ nwo fi ɛ nwo amra avinli, na kɔ azɛlɛ ne mɔɔ mebahile wɔ la azo la.’ Saa edwɛkɛ ɛhye gyegyele Ebileham a, ɛnee edwɛkɛ bieko mɔɔ Gyihova hanle la bakyekye ɔ rɛle: “Mebayila wɔ, meamaa wɔayɛ sonlakpole, ɛ bo zo amra adɛlɛ ayɛ maanle kpole, . . . Mebayila bɛdabɛ mɔɔ bɛyila wɔ la, Na meamaa munzule ado mɔɔ kɛzuzu munzule kɛmaa wɔ la.”—Mɔl. 12: 1-3.\n5 Gyihova yɛle banebɔlɛ ɛleka manle Ebileham nee ɔ bo zo amra ɔlua zɔhane edwɛkɛ ne azo. (Mɔl. 26:1-6) Gyihova lile ye ɛwɔkɛ zo. Kɛ neazo la, yeammaa Falo mɔɔ vi Yigyibiti nee Belemgbunli Abemɛlɛke mɔɔ vi Gilaa la adenle bɛangu Ebileham bɛanva ɔ ye Sɛla. Ɔbɔle Ayezeke nee Relɛbɛka noko anwo bane. (Mɔl. 12:14-20; 20:1-14; 26:6-11) Baebolo ne ka kɛ: “[Gyihova ammaa] awie adenle yeammaa yeansisi bɛ; bɛ ti, ɔdeanle arelemgbunli, ɔhanle kɛ, ‘Awie biala mmafa ɔ sa ka me menli ne mɔɔ mekpa nu meye bɛ la; awie biala mmagyegye me kpɔmanvolɛma ne.’”—Edw. 105:14, 15.\n6. Duzu a Ayezeke zele Gyekɔbo kɛ ɔyɛ a, na kɛzi Gyekɔbo dele nganeɛ ɛ?\n6 Ɛnee Ebileham alɔnra Gyekɔbo boka zɔhane kpɔmanvolɛma anzɛɛ ngapezoma ne anwo. Mekɛ dwule kɛ Gyekɔbo gya raalɛ la, ɔ ze Ayezeke zele ye kɛ: “Ɔnle kɛ ɛgya Keena mraalɛ ne mɔ bie. Dwazo kɔ Mɛsɔpɔteemea wɔ ɛ nli ɔ ze Bɛtuwɛle sua nu na kɔgya ɛ nli adiema nrenya Leeban amra mraalɛ ne mɔ anu ko.” (Mɔl. 28:1, 2) Gyekɔbo yɛle tieyɛ manle Ayezeke. Ɔbayɛ kɛ Gyekɔbo gyakyile ye abusua ne wɔ Keena na ɔ ngome ɔpɛle adenle tendenle ɔhɔle Hɛlan. (Mɔl. 28:10) Bie a ɔbizale ɔ nwo kɛ: ‘Mebali mekɛ nyɛ? Asoo me wuvuanyi ne balie me kɛnlɛma na yeamaa me yelɛ mɔɔ sulo Nyamenle ɔ?’ Noko mekɛ mɔɔ Gyekɔbo dwule Luz mɔɔ ɛvi Biyɛhyiba mɔɔ kɔ ɛkɛ la le mayɛle 60 (anzɛɛ km 100) la, debie bie zile ɔmanle ye adwenleadwenle ne azo pɛle. Duzu a zile a?\n7. Kɛzi Nyamenle luale ɛlalɛ zo kyekyele Gyekɔbo arɛle ɛ?\n7 Gyihova yele ɔ nwo hilele Gyekɔbo wɔ ɛlalɛ nu wɔ Luz na ɔzele ye kɛ: “Me nee wɔ lua na mebanlea ɛ nwo zo wɔ ɛleka biala mɔɔ ɛkɔ la, na meava wɔ meazia meara azɛlɛ ɛhye azo. Ɔluakɛ menrɛgyakyi wɔ, kyesɛ mewie mɔɔ meva me nloa meha la yɛ.” (Mɔl. 28:15) Nea kɛzi edwɛkɛ kɛnlɛma zɛhae bahola amaa Gyekɔbo anwosesebɛ na yeakyekye ɔ rɛle a! Ɛbahola wɔayɛ kɛzi ɛnee ɔ nye la kɛ Nyamenle bamaa Ye edwɛkɛ ne ara nu la nvoninli wɔ wɔ adwenle nu ɔ? Saa bie a wɔvi sua nu ɛlɛsonle wɔ maanle gyɛne zo a, ɛbahola wɔade kɛzi Gyekɔbo dele nganeɛ la abo kpalɛ. Noko kpolerazulɛ biala ɛnle nwolɛ kɛ wɔnwu ninyɛne mɔɔ ɔkile kɛ Gyihova dwenle ɛ nwo la.\n8, 9. Kɛzi Gyihova yɛle “tɛnlabelɛ” manle Gyekɔbo ɛ, na duzu a yɛkola yɛsukoa yɛfi ɛhye anu a?\n8 Mekɛ mɔɔ Gyekɔbo dwule Hɛlan la, ɔ wuvuanyi Leeban liele ye kɛnlɛma na nzinlii ɔvale Liya nee Relahyɛle ɔmanle ɔgyale bɛ. Yeangyɛ biala, Leeban bɔle mɔdenle kɛ ɔsisi Gyekɔbo, ɔhakyile ye ahatualɛ ne fane bulu! (Mɔl. 31:41, 42) Noko akee, Gyekɔbo gyinlanle nsisi ɛhye mɔ anloa, ɛnee ɔlɛ anwodozo kɛ Gyihova banlea ye na Ɔyɛle ye zɔ! Nɔhalɛ nu, ɔkadwu mekɛ mɔɔ Gyekɔbo sia ahɔ Keena la, ɛnee yenyia “nyɛmoa, sonvolɛ mrenya nee mraalɛ, afunlumu nee asoaso dɔɔnwo.” (Mɔl. 30:43) Gyekɔbo vale anyenzɔlɛ kpole yɛle asɔne kɛ: “Me nwo ɛnfɛta wɔ ahunlunyele bebelebe ne nee nɔhalɛ mɔɔ wɔli wɔmaa me la. Ɔluakɛ kpɔma ala a melɛ mɔɔ menvale mempɛle Azule Dwɔdan ye a. Na kɛkala, meyɛ menli ekpunli nwiɔ a mera a.”—Mɔl. 32:10.\n9 Ɛhɛe, Mosisi nzɛlɛlɛ ɛhye le nɔhalɛ: ‘O Gyihova, wɔmɔ a wɔyɛ yɛ tɛnlabelɛ wɔ awolɛndoazo kɔsɔɔti anu a.’ (Edw. 90:1) Edwɛkɛ ɛhye fane yɛdayɛ noko yɛ nwo ɔluakɛ Gyihova “ɛnli ngakyile, anzɛɛ ɔmboa ɔngakyi wienyi awozinli.” Ɔtɛde anwondɔlɛ nee banebɔlɛ ɛleka ɔmaa ye nɔhalɛ azonvolɛ. (Gye. 1:17) Bɛmaa yɛnlea kɛzi ɔle zɔ la.\nƐNƐ NOKO—GYIHOVA LE YƐ “TƐNLABELƐ”\n10. Duzu a maa yɛnwu kɛ Gyihova tɛde ɛvealeka tɛmaa ye azonvolɛ ɛ?\n10 Dwenle edwɛkɛ ɛhye anwo nea: Fa ye kɛ ɛwɔ kɔɔto ɛlɛdi daselɛ wɔatia ahyehyɛdeɛ bie mɔɔ bɛku menli la. Bɛ kpanyinli ne anye ɛde kpalɛ, ɔlɛ tumi, ɔnga nɔhalɛ fee yɛɛ ɔle kɔdiawu. Saa bɛdi edwɛkɛ ne bɛwie na ɛfi kɔɔto ɛkɛ ne ɛfinde a, duzu nganeɛ a ɛbade a? Ɛbade nganeɛ kɛ ɛlɛ banebɔlɛ ɔ? Kyɛkyɛ! Nɔhalɛ nu, ndelebɛbo wɔ nu kɛ ɛbakpondɛ banebɔlɛ. Edwɛkɛ ɛhye maa yɛnwu gyinlabelɛ mɔɔ Gyihova azonvolɛ mɔɔ bɛfa akɛnrasesebɛ bɛdi Gyihova anwo daselɛ na bɛkpa ye kpɔvolɛ kpole Seetan anwo ɛdanlɛ wɔ nu la! (Bɛgenga Yekile 12:17.) Noko asoo Seetan ɛhola ɛmaa Nyamenle menli kɔsɔɔti ɛha bɛ nloa ɛdo nu ɔ? Kyɛkyɛ! Yɛlɛnyia sunsum nu ngɔzo dɔɔnwo. Ɛhye maa ɔda ali wienyi kɛ: Gyihova le yɛ ɛvealeka, yɛ “tɛnlabelɛ,” titile wɔ awieleɛ mekɛ ɛhye anu. (Bɛgenga Ayezaya 54:14, 17.) Noko akee, saa yɛmaa Seetan bɛlɛbɛla yɛ a Gyihova ɛnrɛyɛ ɛvealeka ɛnrɛmaa yɛ.\nNyamenle anwumabɔvolɛma boa ye azonvolɛ yɛɛ bɛbɔ bɛ nwo bane\n11. Duzu a yɛsukoa yɛfi tete selɛma ne ɛkɛ a?\n11 Maa yɛzukoa debie fofolɛ yɛvi tete selɛma ne ɛkɛ. Ɔnva nwo kɛ ɛnee bɛde Keena azɛlɛ ne azo la, bɛanva bɛ nwo bɛanwulowula atisesebɛ nee ɛbɛlatane nyɛleɛ mɔɔ ɛnee menli ne yɛ la anu, bɛkpole ye kolaa. (Mɔl. 27:46) Ɛnee bɛze mɔɔ Gyihova kulo nee mɔɔ ɔngulo la yemɔti bɛangyinla mɛla zo bɛambɔ bɛ ɛbɛla. Ɔluakɛ ɛnee ɔle bɛ tɛnlabelɛ la ati, bɛangulo kɛ bɛkɛbikye ewiade ne ekyii bɔbɔ. Nea kɛzi bɛyɛle neazo kɛnlɛma bɛmanle yɛ a! Asoo ɛlɛbɔ mɔdenle wɔazukoa tete selɛma ɛhye mɔ wɔ wɔ agɔnwolɛvalɛ nee ninyɛne mɔɔ ɛfa ɛdielie ɛ nye la anwo ɔ? Ɔyɛ alɔbɔlɛ kɛ mediema bie mɔ ka kɛ bɛ nye die anzɛɛ bɛ nwo tɔ bɛ wɔ Seetan ewiade ne anu ninyɛne bie mɔ anwo la. Saa ɔyɛ a ɛte nganeɛ zɛhae bie a, ɛnee yɛ nwolɛ asɔne. Kakye kɛ ewiade ɛhye le Seetan ɛdeɛ. Ɔda ye atisesebɛ nee ye angomedi subane ne ali.—2 Kɔl. 4:4; Ɛfɛ. 2:1, 2.\n12. (a) Kɛzi Gyihova di ye sunsum nu abusua ne ngyianlɛ nwo gyima ɛ? (b) Kɛzi ɛte nganeɛ wɔ nziezielɛ ɛhye mɔ anwo ɛ?\n12 Saa yɛbahola yɛagyinla Seetan agyiba ne mɔ anloa a, ɛnee ɔwɔ kɛ yɛfa sunsum nu nziezielɛ kɔsɔɔti mɔɔ Gyihova ɛyɛ ɛmaa ye azonvolɛ mɔɔ bɛva ye bɛyɛ bɛ tɛnlabelɛ la yɛdi gyima. Nziezielɛ ɛhye mɔ bie a le Debiezukoalɛ, abusua ɛzonlenlɛ, nee ‘menli mɔɔ bɛva bɛ bɛmaa kɛ ahyɛlɛdeɛ’—neavolɛma mɔɔ Nyamenle ɛkpa bɛ kɛ bɛkyekye yɛ rɛle na bɛboa bɛmaa yɛli yɛ ngyegyelɛ zo la. (Ɛfɛ. 4:8-12) Adiema George Gangas mɔɔ ɛnee boka Neazo Eku ne anwo na ɔvale ɛvolɛ dɔɔnwo ɔzonlenle la hanle kɛ: “Saa mewɔ [Nyamenle menli] ne avinli a mete nganeɛ kɛ me nee me abusua ne wɔ sua nu, wɔ sunsum nu paladaese nu.” Zɔhane a ɛdawɔ noko ɛte nganeɛ ɔ?\n13. Ezukoalɛdeɛ mɔɔ anwo hyia la boni a yɛnwu ye wɔ Hibuluma 11:13 ne a?\n13 Subane bieko mɔɔ tete selɛma ne lale ye ali la a le kɛ, ɛnee bɛlɛ ɛhulolɛ kɛ bɛbayɛ ngakyile bɛavi menli mɔɔ bɛ nee bɛ de la anwo. Kɛmɔ yɛnwunle ye wɔ ɛdendɛkpunli 1 ne anu la, “bɛliele bɛdole nu kɛ bɛle nyɛvolɛ mɔɔ ɛra nlɔnu wɔ azɛlɛ ɛhye azo a.” (Hib. 11:13) Asoo wɔzi kpɔkɛ kɛ ɛbayɛ awie mɔɔ ɔle ngakyile ɔ? Nɔhalɛ nu, ɛhye ɛyɛlɛ ɛnla aze. Noko ɔluakɛ Nyamenle boa yɛ na yɛ mediema Keleseɛnema maa yɛ anwosesebɛ la ati, yɛbahola yɛali konim. Kakye kɛ tɛ yɛ ngome a yɛlua a. Ɔwɔ kɛ bɛdabɛ mɔɔ bɛkulo kɛ bɛsonle Gyihova la kɔsɔɔti nwu ye kɛ bɛwɔ konle nu! (Ɛfɛ. 6:12) Ɔle konle mɔɔ saa yɛfa yɛ nwo yɛto Gyihova anwo zo na yɛfa ye yɛyɛ yɛ ɛvealeka a, yɛbali konim.\n14. “Suakpole” boni a Gyihova azonvolɛ hendɛle ye a?\n14 Debie bieko mɔɔ anwo hyia la a le ɛhye: Sukoa Ebileham fa ɛ nye to ahyɛlɛdeɛ ne azo. (2 Kɔl. 4:18) Ɛzoanvolɛ Pɔɔlo hɛlɛle kɛ ɛnee Ebileham “ɛlɛkendɛ Nyamenle ɔdaye ye Suakpole ne mɔɔ yehyehyɛ, yewula ye aze na yekyekye la.” (Hib. 11:10) “Suakpole” ɛhye a le Mɛzaya Belemgbunlililɛ ne. Ɛhɛe, ɛnee ɔwɔ kɛ Ebileham kendɛ “Suakpole” ɛhye. Ɔnle zɔ wɔ yɛ afoa nu. Tumililɛ ɛhye ɛbɔ ɔ bo wɔ anwuma. Yɛlɛ daselɛ dɔɔnwo mɔɔ ɔkile kɛ ɔnrɛhyɛ ɔbali azɛlɛ ye azo tumi. Asoo ɛdie Belemgbunlililɛ ɛhye ɛto nu? Asoo ɛmaa ɔdumua wɔ ɛbɛlabɔlɛ nu na ɛtwe ɛ nwo ɛfi ewiade ne anwo?—Bɛgenga 2 Pita 3:11, 12.\nGYIHOVA BAYƐ YƐ “TƐNLABELƐ” DAHUU\n15. Kɛzi menli mɔɔ fa bɛ nwo to ewiade ɛhye azo la awieleɛ bayɛ ɛ?\n15 Kolaa na Seetan ewiade ɛhye ahɔ ye awieleɛ la, nuhua ngyegyelɛ mɔɔ le kɛ “awolɛ nyane ɛdelɛ” la bahɔ ɔ nyunlu kpalɛ. (Mat. 24:7, 8) Na saa anwongyelelɛ kpole ne bɔ ɔ bo a, akee azedɛnlanlɛ nu bayɛ se kpalɛ. Bɛbazɛkye ninyɛne wɔ ewiade ɛleka biala, menli bayɛ basaa na ɛzulolɛ baha bɛ. (Hab. 3:16, 17) Baebolo ne ka kɛ bɛ nye zo bada bɛ na bɛbakpondɛ ɛvealeka wɔ “awolɛ mbɔne nu nee awolɛ mɔɔ wɔ awoka ne mɔ azo la abo.” (Yek. 6:15-17) Noko bɛnrɛnyia banebɔlɛ biala wɔ awolɛ mbɔne nee maanyɛlɛ yɛɛ gualilɛ ngyehyɛleɛ mɔɔ bɛle kɛ awoka la anu.\n16. Kɛzi ɔwɔ kɛ yɛbu Keleseɛnema asafo ne ɛ, na duzu ati ɔ?\n16 Gyihova babɔ ye menli nwo bane wɔ anwongyelelɛ kpole ne anu. Kɛmɔ ngapezonli Habakɛke lile fɛlɛko la, ‘Gyihova ati, yɛbali fɛlɛko.’ Yɛ nye balie ɔlua yɛ “ngoanelielɛ Nyamenle” ne ati. (Hab. 3:18) Ndenle boni azo a Gyihova babɔ yɛ nwo bane wɔ anwongyelelɛ mekɛ ne anu a? Ɔwɔ kɛ yɛkendɛ na yɛnea mɔɔ bazi la. Noko yɛlɛ anwondozo kɛ: Kɛmɔ ɔboɔboale Yizilayɛma anloa na ɔmanle bɛ adehilelɛ wɔ mekɛ mɔɔ bɛvile Yigyibiti la, zɔhane ala a ɔbayɛ yeamaa yɛdayɛ noko a. (Yek. 7:9; bɛgenga Adendulɛ 13:18.) Kɛzi Gyihova bava adehilelɛ zɔhane amaa yɛ ɛ? Gyihova balua ye asafo ne azo ahile yɛ mɔɔ ɔwɔ kɛ yɛyɛ la. Nɔhalɛ nu, asafo apenle dɔɔnwo mɔɔ bɛwɔ ewiade amuala la bayɛ kɛ anwobanebɔlɛ “azua ne mɔ” mɔɔ bɛhanle nwolɛ edwɛkɛ wɔ Ayezaya 26:20 la. (Bɛgenga.) Asoo asafo debiezukoalɛ ne mɔ anwo hyia wɔ? Asoo ɛfa adehilelɛ mɔɔ Gyihova dua asafo ne azo ɔfa ɔmaa la ɛdi gyima ndɛndɛ ɔ?—Hib. 13:17.\n17. Adenle boni azo a Gyihova le ye nɔhalɛ azonvolɛ mɔɔ bɛwu la “tɛnlabelɛ” ɛ?\n17 Gyihova bayɛ “tɛnlabelɛ” amaa ye nɔhalɛ azonvolɛ mɔɔ bɛbawu kolaa na anwongyelelɛ kpole ne abɔ ɔ bo la bɔbɔ. Adenle boni azo? Ɔbadwazo bɛ yeavi ewule nu. Mɔɔ Ebileham, Ayezeke nee Gyekɔbo wule na mekɛ guale nu la, Gyihova zele Mosisi kɛ ɔtɛde bɛ Nyamenle. (Ade. 3:6) Gyisɛse zile zɔhane edwɛkɛ ne azo na ɔvale ɔzɔle zo kɛ: “Ɔle teasema Nyamenle, ɔnle bɛdabɛ mɔɔ bɛwu la Nyamenle; ɔluakɛ ɔ nye zo a bɛ muala bɛde ngoane nu.” (Luku 20:38) Ɔluakɛ Gyihova lɛ ɛhulolɛ kpole kɛ ɔbadwazo ye nɔhalɛ azonvolɛ mɔɔ bɛwu la ati; ɔ nye zo a bɛtɛde aze.—Nolo. 7:1.\n18. Adenle titile boni azo a Gyihova bayɛ “tɛnlabelɛ” amaa ye menli wɔ ewiade fofolɛ ne anu a?\n18 Wɔ ewiade fofolɛ ne mɔɔ ɔnrɛhyɛ na yɛahɔ nu la anu, Gyihova bayɛ “tɛnlabelɛ” amaa ye menli wɔ adenle titile bie azo. Yekile 21:3 ka kɛ: “Kɛkala, akee Nyamenle sua nu a le ye menli avinli. Ɔ nee bɛ badɛnla.” Gyihova bamaa Kelaese Gyisɛse anlea ye menli ne anwo zo wɔ ɛvolɛ apenle ko tumililɛ ne anu. Wɔ ɛvolɛ apenle ko ne awieleɛ, Gyisɛse bazia ava Belemgbunlililɛ ne awula Gyihova asa, ɔluakɛ ɛnee yewie gyima mɔɔ ɔ Ze kpondɛ kɛ ɔyɛ ɔmaa ye bodane mɔɔ ɔlɛ ɔmaa azɛlɛ ne ba nu la. (1 Kɔl. 15:28) Akee Gyihova mumua ne banlea alesama mɔɔ bɛli munli la anwo zo. Nea nwolɛ adenle kɛnlɛma mɔɔ la yɛ nyunlu a! Ɛhye ati, bɛmaa yɛzukoa tete nɔhavoma mɔɔ bɛvale Gyihova bɛyɛle bɛ “tɛnlabelɛ” la.\n^ ɛden. 2 Contemporary English Version ne ka ye wɔ Edwɛndolɛ 90:1: kɛ, “O Awulae, wɔmɔ a wɔyɛ yɛ awuke wɔ awolɛndoazo kɔsɔɔti anu a.”\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE—DEBIEZUKOALƐ ƐDEƐ March 2013


Dwɔn 18 | Yintanɛte Zo Baebolo | Ewiade Fofolɛ Ngilebɛbo\nMateyu Maake Luku Dwɔn Gyima ne Wulomuma 1 Kɔlentema 2 Kɔlentema Galeehyeama Ɛfɛsɛsema Felepaema Kɔlɔsaema 1 Tɛsalonaekama 2 Tɛsalonaekama 1 Timote 2 Timote Taetɛse Faelimɔn Hibuluma Gyemise 1 Pita 2 Pita 1 Dwɔn 2 Dwɔn 3 Dwɔn Dwuudu Yekile 1 2 3 4 5 6 7 8 9 10 11 12 13 14 15 16 17 18 19 20 21\nDwudase ye Gyisɛse amaa (1-9)\nPita hwenle dadeɛ (10, 11)\nBɛva Gyisɛse bɛhɔmaa Anase (12-14)\nPita ɛkpolɛ mɔɔ limoa (15-18)\nGyisɛse wɔ Anase anyunlu (19-24)\nPita ɛkpolɛ mɔɔ tɔ zo nwiɔ nee nsa (25-27)\nGyisɛse wɔ Paelɛte anyunlu (28-40)\n“Me Belemgbunlililɛ ɛnvi ewiade” (36)\n18 Mɔɔ Gyisɛse hanle ɛhye wiele la, ɔ nee ye ɛdoavolɛma ne hɔle tola bie mɔɔ wɔ Kedelɔn Bɔnza ne* anzi lɔ la anu. 2 Ɛnee Dwudase mɔɔ baye ye amaa la noko ze ɛleka zɔhane ɔluakɛ ɛnee Gyisɛse nee ye ɛdoavolɛma ne ta kɔ ɛkɛ. 3 Yemɔti Dwudase nee sogyama ekpunli nee ɛsɔfo mgbanyinli nee Falasiima ne sinzavolɛma ne mɔ mɔɔ bɛdedɛ tɛkɛ nee ahɛnlaneɛ yɛɛ akodeɛ la rale ɛkɛ. 4 Na kɛmɔ ɛnee Gyisɛse ze ninyɛne mɔɔ bazi la amuala la ati, ɔrale ɔ nyunlu na ɔbizale bɛ kɛ: “Nwane a bɛkpondɛ ye a?” 5 Bɛbuale ye kɛ: “Gyisɛse mɔɔ vi Nazalɛte la.” Ɔzele bɛ kɛ: “Medame ɛne.” Ɛnee Dwudase mɔɔ baye ye amaa la noko gyi bɛ nwo ɛkɛ. 6 Noko, mɔɔ Gyisɛse zele bɛ kɛ, “Medame ɛne” la, bɛhɔle bɛ nzi na bɛdule bɛguale aze. 7 Yemɔti ɔbizale bɛ bieko kɛ: “Nwane a bɛkpondɛ ye a?” Bɛhanle kɛ: “Gyisɛse mɔɔ vi Nazalɛte la.” 8 Gyisɛse buale kɛ: “Meha mehile bɛ kɛ medame ɛne. Ɔti saa medame a bɛkpondɛ me a, ɛnee bɛmaa ɛhye mɔ ɛhɔ.” 9 Ɛhye bamaa mɔɔ ɔhanle la ara nu kɛ: “Bɛdabɛ mɔɔ ɛvale bɛ ɛmaanle me la, meamminli bɛ nuhua ko bɔbɔ.” 10 Akee Saemɔn Pita mɔɔ ɛnee lɛ dadeɛ wɔ ɔ nwo la hwenle na ɔvale ɔpɛle ɛsɔfo kpanyinli ne akɛlɛ ne anzo fema ne. Bɛfɛlɛ akɛlɛ ne Malekɛse. 11 Gyisɛse akee zele Pita kɛ: “Fa wɔ dadeɛ ne wula ye boa ne anu. Asoo ɔnle kɛ meno kanrɛlɛ ne mɔɔ Selɛ ne ɛva ɛmaa me la anu ɔ?” 12 Akee sogyama ne nee sogya kpanyinli ne yɛɛ Dwuuma sinzavolɛma ne mɔ hyele Gyisɛse na bɛkyekyele ye. 13 Bɛlimoale bɛvale ye bɛhɔle Anase ɛkɛ, ɔluakɛ ɛnee ɔle Kayafase mɔɔ ɛnee le ɛsɔfo kpanyinli wɔ zɔhane ɛvolɛ ne anu la aye ne papa. 14 Kayafase ɛhye a dule Dwuuma ne folɛ kɛ ɔle kpalɛ ɔmaa bɛ kɛ sonla ko kɛwu kɛmaa menli ne la. 15 Ɛnee Saemɔn Pita nee ɛdoavolɛ ko noko li Gyisɛse anzi. Ɛsɔfo kpanyinli ne ze ɛdoavolɛ zɔhane, na ɔlile Gyisɛse anzi ɔhɔle ɛsɔfo kpanyinli ne alienwo ɛkɛ, 16 noko ɛnee Pita gyi anlenkɛ ne anzi wɔ alienwo. Ɔti ɛdoavolɛ ko ne mɔɔ ɛsɔfo kpanyinli ne ze ye la vindele ɔ nee ahenle mɔɔ de anlenkɛ ne anloa la hɔdendɛle na ɔmaanle Pita wolole. 17 Akee sonvolɛ bɛlɛra ne mɔɔ nea anlenkɛ ne anloa la zele Pita kɛ: “Ɛle nrenyia ɛhye ɛdoavolɛma ne mɔ anu ko, ɔnle zɔ ɔ?” Ɔhanle kɛ: “Kyɛkyɛ, memboka bɛ nwo.” 18 Ɛnee ngɛkɛlɛ ne mɔ nee sinzavolɛma ne gyigyi senle bie mɔɔ bɛva emunlike bɛwuda la anwo bɛlɛte ɔluakɛ ɛnee maanle nu yɛ ɛyɛlɛ. Ɛnee Pita noko gyi bɛ nwo ɛkɛ ne ɔlɛte senle ne bie. 19 Yemɔti ɛsɔfo kpanyinli ne bizale Gyisɛse edwɛkɛ mɔɔ fale ye ɛdoavolɛma ne nee ye ngilehilelɛ ne anwo. 20 Gyisɛse buale ye kɛ: “Metendɛ wɔ menli ne kɔsɔɔti anyunlu. Mekɛ biala mekilehile wɔ nyianu azua nu nee ɛzonlenlɛ sua ne anu, ɛleka mɔɔ Dwuuma kɔsɔɔti yia la, na meanga edwɛkɛ biala wɔ fealeranu. 21 Duzu ati a ɛlɛbiza me edwɛkɛ ɛhye a? Biza bɛdabɛ mɔɔ bɛdele mɔɔ menganle mengilele bɛ la. Nea! Bɛze mɔɔ menganle la.” 22 Mɔɔ ɔhanle ɛhye la, sinzavolɛma ne mɔɔ gyigyi ɛkɛ ne la anu ko pɛle Gyisɛse anye zo na ɔhanle kɛ: “Asoo kɛ ɔwɔ kɛ ɛbua ɛsɔfo kpanyinli ne la ɛne?” 23 Gyisɛse buale ye kɛ: “Saa meha ɛtane a, ka kile me;* noko saa mɔɔ menganle la ɛnle ɛtane a, ɛnee duzu ati a ɛbɔle me a?” 24 Akee Anase maanle bɛvale ye bɛhɔmaanle ɛsɔfo kpanyinli ne na ɛnee bɛkyekye ye. 25 Ɛnee Saemɔn Pita gyi ɛkɛ ɔlɛte senle. Na bɛzele ye kɛ: “Ɛdawɔ noko ɛboka ye ɛdoavolɛma ne anwo, ɔnle zɔ ɔ?” Yeanlie yeando nu na ɔhanle kɛ: “Kyɛkyɛ, memboka bɛ nwo.” 26 Ɛsɔfo kpanyinli ne ngɛkɛlɛ ne mɔ ko mɔɔ ɔ nwo sonla a le nrenyia ne mɔɔ Pita pɛle ɔ nzo ne la hanle kɛ: “Menwunle wɔ wɔ tola ne anu, ɔnle zɔ ɔ?” 27 Noko eza Pita anlie ando nu, na ɛkɛ ne ala akɔlɛ bɔle. 28 Akee bɛvale Gyisɛse bɛvile Kayafase ɛkɛ bɛhɔle amɛnlado ne sua nu. Ɛnee ɔle nwonlomɔ mangyee. Noko bɛdabɛ mumua ne bɛanwolo amɛnlado ne sua nu ɛkɛ amaa bɛ nwo angua evinli na bɛahola bɛali Akpabɛnwo ne. 29 Yemɔti Paelɛte vindele rale bɛ nwo ɛkɛ na ɔbizale bɛ kɛ: “Ɛtane boni a nrenyia ɛhye ɛyɛ a?” 30 Bɛbuale ye kɛ: “Saa nrenyia ɛhye ɛnle ɛtanevolɛ* a, anrɛɛ yɛanva ye yɛambɛlɛ wɔ.” 31 Ɔti Paelɛte zele bɛ kɛ: “Bɛdabɛ bɛva ye bɛhɔ na bɛhɔli ye edwɛkɛ kɛ mɔɔ bɛ mɛla ne kile la.” Dwuuma ne zele ye kɛ: “Mɛla ɛmmaa adenle kɛ yɛkɛhu awie.” 32 Ɛhye zile amaa edwɛkɛ ne mɔɔ Gyisɛse hanle ye wɔ ewule holɛ ko mɔɔ ɔbawu anwo la ara nu. 33 Yemɔti Paelɛte hɔle amɛnlado ne sua nu ɛkɛ ne bieko na ɔzele Gyisɛse kɛ: “Wɔmɔ a ɛle Dwuuma Belemgbunli ne la ɔ?” 34 Gyisɛse buale kɛ: “Ɛdawɔ mumua ne a ɛlɛbiza ɛhye a, anzɛɛ awie mɔ a ɛha me nwo edwɛkɛ ɛhile wɔ a?” 35 Paelɛte buale kɛ: “Ɛnea a mele Dwuunli ɔ? Ɛdawɔ mumua ne wɔ maanlema nee ɛsɔfo mgbanyima ne mɔ yɛɛ ɛva wɔ ɛrɛlɛ me a. Duzu a ɛyɛle a?” 36 Gyisɛse buale kɛ: “Me Belemgbunlililɛ ɛnvi ewiade ɛhye anu. Saa me Belemgbunlililɛ vi ewiade ɛhye anu a, anrɛɛ me sonvolɛma kɛho na bɛanye me bɛammaa Dwuuma. Noko kɛ mɔɔ ɔde la, me Belemgbunlililɛ ɛnvi ewiade ɛhye anu.” 37 Ɔti Paelɛte zele ye kɛ: “Se ɛnee ɛle belemgbunli?” Gyisɛse buale kɛ: “Ɛdawɔ a ɛse mele belemgbunli a, na mame, ɛhye ati a bɛwole me a na ɛhye ati a mera ewiade ye anu a, amaa meali nɔhalɛ ne anwo daselɛ. Awie biala mɔɔ wɔ nɔhalɛ ne afoa la tie me ne.” 38 Paelɛte zele ye kɛ: “Duzu a le nɔhalɛ?” Mɔɔ ɔhanle ɛhye ɔwiele la, eza ɔhɔle Dwuuma ne anwo ɛkɛ na ɔzele bɛ kɛ: “Mennwu nvonleɛ biala wɔ ɔ nwo. 39 Bieko, ɔle bɛ amaamuo kɛ ɔwɔ kɛ meye sonla ko memaa bɛ wɔ Akpabɛnwo ne anu. Yemɔti bɛkulo kɛ meye Dwuuma Belemgbunli ne memaa bɛ ɔ?” 40 Bɛdeɛdeanle nu bieko kɛ: “Tɛ nrenyia ɛhye ɔ, emomu Balabase!” Ɛnee Balabase le awule.\n^ Anzɛɛ “Kedelɔn mɔɔ yi fɔsɛlɛ nu.”\n^ Anzɛɛ “di nwolɛ daselɛ.”


2 Pita 2 | Yintanɛte Zo Baebolo | Ewiade Fofolɛ Ngilebɛbo\nPita Mɔɔ Tɔ Zo Nwiɔ 2:1-22\nAdalɛ kilehilevolɛma bara (1-3)\nBɛbabua adalɛ kilehilevolɛma ndɛne (4-10a)\nBɛvuandi anwumabɔvolɛma bɛgua Tatalɛse (4)\nAzuyilɛ; Sodɔm nee Gomɔla (5-7)\nAdalɛ kilehilevolɛma subane (10b-22)\n2 Noko, adalɛ ngapezoma vindele menli ne avinli kɛ mɔɔ adalɛ kilehilevolɛma noko bavinde bɛ avinli la.+ Ɛhye mɔ bawua bɛ nwo ava eku mɔɔ sɛkye adwenle la ara, na bɛbakpo menlenlɛ ne mɔɔ dɔle bɛ bɔbɔ la,+ na bɛahwe ɛzɛkyelɛ bɛamaa bɛ nwo ndɛndɛ. 2 Bieko, menli dɔɔnwo bali bɛ anyiemgba ɛbɛla* nzi,+ na bɛdabɛ ti bɛbaha nɔhalɛ adenle ne anwo edwɛkɛ ɛtane.+ 3 Eza anyebolo ti, bɛbava mɛlɛbɛla edwɛkɛ bɛasisi bɛ. Noko bɛ ndɛnebualɛ mɔɔ wɔ ɛkɛ ne dɛbadɛba la+ ɛnrɛhyɛ na ara, na bɛbazɛkye bɛ.+ 4 Na Nyamenle anva angyɛ anwumabɔvolɛma mɔɔ yɛle ɛtane la,+ emomu ɔvuandinle bɛ ɔguale Tatalɛse,*+ na bɛgua bɛ kyeenyi* wɔ awozinli kabii nu kɛ bɛhendɛ ndɛnebualɛ.+ 5 Yɛɛ yeanva yeangyɛ tete ewiade ne,+ emomu ɔliele Nowa, tenleneyɛlɛ nwo edwɛkpakavolɛ+ nee menli nsuu+ ngoane wɔ mekɛ mɔɔ ɔvale azuyilɛ ɔzɛkyele ɛtanevolɛma ewiade ne la.+ 6 Na ɔbuale Sodɔm nee Gomɔla fɔlɛ wɔ mekɛ mɔɔ ɔmaanle bɛ azua ne mɔ dɔle nzonle+ ɔvale ɔhilele ɛtanevolɛma mɔɔ bara la.+ 7 Na ɔliele tenlenenli Lɔɔto,+ mɔɔ mɛladonlɛma ne anyiemgba ɛbɛla* ne gyegyele ye kpole la— 8 ɔluakɛ mɔɔ zɔhane tenlenenli ne nwunle ye na ɔdele wɔ mekɛ mɔɔ ɔde menli ne avinli alehyenlɛ biala la yɛle ye tenlene ɛkɛla* ne abodelɛ ɔlua bɛ ninyɛndane ti. 9 Zɔhane ati, Gyihova* ze kɛzi ɔdie menli mɔɔ sonle ye la ɔfi sɔnea nu+ na ɔfa ɛtanevolɛma ɔsie ɔmaa ɛzɛkyelɛ* wɔ ndɛnebualɛ kenle a,+ 10 titili bɛdabɛ mɔɔ bɛbɔ mɔdenle bɛgua awie mɔ anwo evinli+ na bɛmbu tumililɛ la.+ Bɛsi bɛ kɛnra bɛmemaa bɛ nwo zo, bɛnzulo kɛ bɛbadendɛ bɛatia anyunlunyiama, 11 noko anwumabɔvolɛma mɔɔ bɛlɛ anwosesebɛ nee tumi kpole bɛtɛla bɛ bɔbɔ la ɛnva tendɛtia ɛndo bɛ ɛzonle, ɔluakɛ bɛbu Gyihova.*+ 12 Noko menli ɛhye mɔ mɔɔ bɛle kɛ nane mɔɔ bɛnlɛ adwenle na bɛwo bɛ kɛ bɛhye bɛ na bɛzɛkye bɛ la, tendɛ ɛtane tia debie biala mɔɔ bɛnze la.+ Bɛ adenle ɛtane ne bava bɛ ahɔ ɛzɛkyelɛ nu, 13 amumuyɛ mɔɔ bɛyɛ la ati, bɛbadua bɛ nwolɛ kakɛ. Bɛ anyelielɛ ala a le atiakunluwɔzo mɔɔ bɛdi ɔ nzi+ ewia henlema la. Bɛ nwo le ngehanleɛ nee dɛne na bɛ nye die nwo* kɛ bɛbava adalɛ ngilehilelɛ bɛabɛlɛbɛla bɛ wɔ mekɛ mɔɔ bɛ nee bɛ ɛlɛbɔ nu ali aleɛ la.+ 14 Agyalɛzɛkyelɛ gyi bɛ nye zo+ na bɛngola bɛndwe bɛ nwo bɛnvi ɛtane nwo, yɛɛ bɛbɛlɛbɛla menli* mɔɔ ɛnzi pi la. Bɛtete bɛ ahonle wɔ anyebolo nu. Bɛle munzule ngakula. 15 Bɛkpo adenle fɔɔnwo ne na bɛminli. Bɛva Biyɔ ara Beelam+ mɔɔ ɔhulole ɛtane nwo ahatualɛ la adenle zo,+ 16 noko bɛhwile ɔ nyunlu wɔ ye mɛladonlɛ ne anwo.+ Nane mɔɔ ɛndendɛ bɔbɔ la vale sonla ɛnelɛ zile ngapezonli ne ɛlanebɔlɛ ne adenle.+ 17 Ɛhye mɔ le nzubula mɔɔ ɛsesa nee nzulemungu mɔɔ ahumu bɔ ye kɔ la, na awozinli kabii wɔ ɛkɛ ne maa bɛ.+ 18 Bɛka edwɛkɛ mgbole mɔɔ nrɛlɛbɛ ɛnle nu la. Na bɛdua nwonane nu atiakunluwɔzo+ nee anyiemgba ɛbɛla* zo bɛbɛlɛbɛla menli mɔɔ ɛnriandi ɛvi bɛdabɛ mɔɔ bɛyɛ ɛtane anwo la.+ 19 Bɛfa fanwodi bɛbɔ ɛwɔkɛ noko bɛdabɛ mumua ne bɛle ɛkpɔlɔlɛ ngɛkɛlɛ;+ ɔluakɛ saa awie di ɔ gɔnwo anwo zo konim a ɔfa ye ɔyɛ akɛlɛ.*+ 20 Nɔhalɛ nu, saa ɔlua Awulae nee Ngoanedievolɛ Gyisɛse Kelaese anwo nɔhalɛ ndelebɛbo zo bɛnriandi bɛfi ewiade ye evinli nwo,+ na bɛsia bɛkɔyɛ ninyɛne ɛhye mɔ bieko na ɔfo bɛ nwo zo a, bɛ awieleɛ sɛkye tɛla alimoa ne.+ 21 Ɔle kpalɛ kɛ anrɛɛ bɛannwu tenleneyɛlɛ adenle ne tɛla kɛ bɛkɛnwu ye na nzinlii bɛkɛhwe bɛ nwo bɛkɛvi mɛla nwuanzanwuanza ne mɔɔ bɛva bɛmaa bɛ la anwo.+ 22 Bɛmaa ɛrɛlɛ ɛhye ɛyɛ nɔhalɛ kɛ: “Twea ne ɛzia ɛhɔ ye ɛveleɛ ne anwo yɛɛ kpolike ne mɔɔ bɛbia ye la ɛzia ɛhɔboto ndɛtɛlɛ.”+\n^ Giliki, asel’geia. Nea Edwɛkɛbohilelɛ.\n^ Anzɛɛ ɔkola ɔkile, “kuma nu.”\n^ Giliki aneɛ nu, “kɛ bɛbapɛ bɛ bɛavi ɛkɛ.”\n^ Anzɛɛ “ɔyɛ bɛ fɛ kpole.”\n^ Anzɛɛ “awie maa debie fo ɔ nwo zo a, ɔle ye akɛlɛ.”


Bɛmmamaa Bɛsɛkye “Bɛ Adwenle” Ndɛndɛ! | Debiezukoalɛ\nKENGA YE WƆ Afrikaans Albanian Amharic Arabic Argentina Mumule Aneɛ Armenian Aymara Azerbaijani Azerbaijani (Cyrillic) Bicol Brazil Mumule Aneɛ Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Colombia Mumule Aneɛ Croatian Czech Dangme Danish Dutch Efik English Estonian Ewe Finnish French Ga Georgian German Giliki Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Italy Mumule Aneɛ Japan Mumule Aneɛ Japanese Kazakh Kikuyu Kinyarwanda Kirghiz Kirundi Korean Kwangali Kwanyama Latvian Lingala Lithuanian Luo Malagasy Malay Maltese Mexico Mumule Aneɛ Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese Quechua (Ayacucho) Quechua (Bolivia) Romanian Russia Mumule Aneɛ Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Turkish Twi Ukrainian Uruund Uzbek Venda Vietnamese Waray-Waray Wayuunaiki Wolaita Xhosa Yoruba Zulu\n‘Mediema, mesɛlɛ bɛ, bɛmmamaa bɛsɛkye bɛ adwenle ndɛndɛ.’ —2 TƐS. 2:1, 2.\nEDWƐKƐ MƆƆ YƐBAZUZU NWO\nKɔkɔbɔlɛ mɔɔ le ye mekɛ nu ɛdeɛ la boni a wɔ Pɔɔlo kɛlata ne mɔ mɔɔ ɔhɛlɛle Tɛsalonaekama la anu a?\nDuzu a baboa yɛ na bɛambɛlɛbɛla yɛ a?\nAdenle boni azo a mɔdenle mɔɔ yɛbɔ yɛka Belemgbunlililɛ edwɛkɛ ne la le banebɔlɛ a?\n1, 2. Duzu ati a mɛlɛbɛla ɛbu zɛhae ɛ, na ndenle boni a bɛdua zo a? (Nea mɔlebɛbo nvoninli ne.)\nMƐLƐBƐLA, ndunlumi nee adalɛ ɛbu ewiade. Ɔnle kɛ ɛhye si yɛ nwo. Baebolo ne ka ye wienyi kɛ Seetan Abɔnsam ɛbe kpalɛ wɔ adalɛbɔlɛ nu, na ɔdaye a ɔsie ewiade ye a. (1 Tem. 2:14; 1 Dwɔn 5:19) Yɛlɛbikye ɛtane ewiade ɛhye awieleɛ yemɔti Seetan ɛva ɛya kpole ɔboalekɛ ɔze kɛ “ye mekɛ ɛha ekyi bie ala.” (Yek. 12:12) Ɛhye ati, ɔwɔ kɛ yɛnwu kɛ Abɔnsam bamaa babɛlɛbɛla menli dɔɔnwo, titile menli mɔɔ di boa nɔhalɛ ɛzonlenlɛ la.\n2 Ɔdwu mekɛ ne bie a, adwelie kɛlɛvoma ka Gyihova azonvolɛ anwo edwɛkɛ mɔɔ ɔnle nɔhalɛ. Bɛdua adwelie ngɛlata, tɛlevihyɛne nee Intanɛte zo bɛtɛlɛ adalɛ edwɛkɛ mɔɔ bɛka la anu. Ɛhye ɛmaa bie mɔ ɛyɛ koasea ɛlie edwɛkɛ ɛhye mɔ ɛli.\n3. Duzu a bahola aboa yɛ yeamaa yɛabɔ adalɛ edwɛkɛ yɛagua a?\n3 Yɛ ti ɛyɛ boɛ kɛ yɛlɛ Nyamenle Edwɛkɛ ne mɔɔ “ɔle kpalɛ ɔmaa . . . folɛdulɛ” la, amaa yɛahola yɛabɔ adalɛ edwɛkɛ ɛhye mɔ mɔɔ ɔvi yɛ kpɔvolɛ ne la yɛagua. (2 Tem. 3:16) Nvasoɛ kpole wɔ zo kɛ bɛmaa yɛnwu ye wɔ Pɔɔlo ngɛlata ne mɔ anu kɛ bɛbɛlɛbɛlale ɛvoya ne mɔɔ lumua la anu Keleseɛnema mɔɔ ɛnee wɔ Tɛsalonaeka la bie mɔ bɛmanle bɛliele adalɛ edwɛkɛ bɛlile la. Ɔdule bɛ folɛ kɛ ‘bɛmmamaa bɛsɛkye bɛ adwenle ndɛndɛ.’ (2 Tɛs. 2:1, 2) Duzu a yɛkola yɛsukoa yɛfi Pɔɔlo ɛlɔlɛ folɛdulɛ ne anu a, na kɛzi ɔfane yɛ nwo ɛ?\nKƆKƆBƆLƐ MƆƆ ƆLE YE MEKƐ NU ƐDEƐ\n4. Kɛzi bɛbɔle Keleseɛnema mɔɔ ɛnee wɔ Tɛsalonaeka la kɔkɔ wɔ ‘Gyihova kenle’ ne mɔɔ ɛlɛba la anwo ɛ, na kɛzi bɛbɔ yɛ kɔkɔ ɛ?\n4 Pɔɔlo hanle ‘Gyihova kenle’ ne mɔɔ ɛlɛba la anwo edwɛkɛ wɔ ye kɛlata ne mɔɔ ɔlumuale ɔhɛlɛle Tɛsalonaekama asafo ne la anu. Ɛnee ɔngulo kɛ ɔ mediema ne mɔ ka awozinli nu mɔɔ bɛtɛsieziele bɛ nwo a. Emomu, ɔdule bɛ folɛ kɛ bɛle “wienyi nu menli,” yemɔti ‘bɛmaa bɛ nye ɛgyinla zolɛ na bɛyɛ bɛ nye gyɛlɛmgbɛɛnye.’ (Bɛgenga 1 Tɛsalonaekama 5:1-6.) Ɛnɛ, yɛlɛkendɛ Babelɔn Kpole ne, adalɛ ɛzonlenlɛ maanle ne ɛzɛkyelɛ. Ɛhye a bayɛ Gyihova kenle kpole ne mɔlebɛbo a. Yɛ nye sɔ ye kpalɛ kɛ yɛde kɛzi Gyihova ɛlɛdi ye bodane nwo gyima abo kpalɛ la. Bieko, ɔlua asafo ne azo, yɛ sa ka ngakyelɛ mɔɔ bamaa yɛayɛ yɛ nye gyɛlɛmgbɛɛnye wɔ ye mekɛ nloa dahuu. Saa yɛtie kɔkɔbɔlɛ ɛhye mɔ boɛ a, ɔbamaa kpɔkɛ mɔɔ yɛzi kɛ ‘yɛfa yɛ adwenle yɛayɛ gyima yɛava sunsum nu ɛzonlenlɛ kpalɛ’ yɛamaa Nyamenle la anu amia.—Wulo. 12:1.\nPɔɔlo hɛlɛle ngɛlata mɔɔ vale kɔkɔbɔlɛ mɔɔ ɔle ye mekɛ nu ɛdeɛ manle Keleseɛnema la (Nea ɛdendɛkpunli 4, 5)\n5, 6. (a) Duzu a Pɔɔlo hanle nwolɛ edwɛkɛ wɔ ye kɛlata ne mɔɔ ɔtɔ zo nwiɔ mɔɔ ɔhɛlɛle Tɛsalonaekama la anu a? (b) Duzu a Nyamenle balua Gyisɛse anwo zo yeayɛ ye kenlensa ye ala a, na edwɛkɛ boni mɔ a ɔwɔ kɛ yɛbiza yɛ nwo a?\n5 Mekɛ mɔɔ Pɔɔlo vale ye kɛlata ne mɔɔ ɔlumua la ɔhɔmanle Keleseɛnema mɔɔ ɛnee wɔ Tɛsalonaeka la, yeangyɛ yɛɛ ɔvale mɔɔ ɔtɔ zo nwiɔ la ɔhɔmanle bɛ a. Ɔhanle ndɛnebualɛ ne mɔɔ Awulae Gyisɛse bava ara “bɛdabɛ mɔɔ bɛnze Nyamenle, nee bɛdabɛ mɔɔ bɛnli Edwɛkpa ne” azo la anwo edwɛkɛ wɔ ye kɛlata ɛhye anu. (2 Tɛs. 1:6-8) Yɛnwu ye wɔ kɛlata zɔhane ati 2 kɛ menli mɔɔ ɛnee wɔ zɔhane asafo ne anu la bie mɔ lile “nyane” anzɛɛ ahonle dule wɔ Gyihova kenle ne anwo na bɛzuzule kɛ ye ɛralɛ ne ɛdwu. (Bɛgenga 2 Tɛsalonaekama 2:1, 2.) Ɛnee ndelebɛbo ekyi bie ala a alumua Keleseɛnema lɛ ye wɔ Gyihova bodane ne mɔ anwo gyimalilɛ nu a. Nzinlii Pɔɔlo bɔbɔ hanle ye wɔ ngapezo nwo kɛ: “Yɛ nwoma mɔɔ yɛze nee yɛ Nyamenle anloa azo ɛdendɛlɛ le afoa afoa. Na saa nuhua ne mɔɔ di munli la ba a, ɔbaminliminli ninyɛne mɔɔ le afoa afoa la abo zo.” (1 Kɔl. 13:9, 10) Noko ɛnee kɔkɔbɔlɛ mɔɔ sunsum ne manle Pɔɔlo, ɛzoanvolɛ Pita, nee mediema nɔhavoma gyɛne mɔɔ bɛkpokpa bɛ vale manle wɔ zɔhane mekɛ ne la baboa bɛ na bɛamkpo aze wɔ diedi ne anu.\n6 Amaa bɛadenrɛ bɛ nzuzulɛ la, sunsum ne manle Pɔɔlo hilehilele nu kɛ “amumuyɛnli” ne bara kolaa na Gyihova kenle ne ara. * Yemɔ anzi, wɔ mekɛ kpalɛ nu, Awulae Gyisɛse bazɛkye bɛdabɛ mɔɔ bɛbɛlɛbɛla bɛ la amuala “bɔkɔɔ.” Ɛzoanvolɛ ne hilele deɛmɔti ndɛnebualɛ ɛhye bara bɛ nwo zo la anu kɛ: “Bɛangulo nɔhalɛ ne.” (2 Tɛs. 2:3, 8-10) Ɔwɔ kɛ yɛbiza yɛ nwo kɛ: ‘Kɛzi mekulo nɔhalɛ ne ɛ? Asoo me ndelebɛbo wɔ nɔhalɛ ne anwo le ye mekɛ nu ɛdeɛ kɛmɔ bɛhilehile nu wɔ magazine ɛhye nee Baebolo nwo mbuluku nu bɛhile Nyamenle menli mɔɔ bɛwɔ asafo ne mɔ anu wɔ ewiade amuala la ɔ?’\nFA AGƆNWOLƐ NRƐLƐBƐ NU\n7, 8. (a) Esiane mɔɔ ɛnee wɔ ɛkɛ maa alumua Keleseɛnema la bie a le boni? (b) Duzu a le esiane titile maa Keleseɛnema ɛnɛ a?\n7 Tɛ kpɔkyevolɛma nee bɛ ngilehilelɛ ne angome a le esiane maa Keleseɛnema a. Pɔɔlo hɛlɛle Temɔte kɛ: “Ezukoa nwo anyebolo le munzule muala abo ndinli.” Ɛzoanvolɛ ne hanle kɛ: “Bie mɔ anye ɛbolo ye ɛkpondɛlɛ somaa yemaa bɛvi diedi ne anwo mɔɔ akee nyane ala a bɛdi a.” (1 Tem. 6:10) “Sonla su ne gyima mɔɔ di la” noko le esiane.—Gal. 5:19-21.\n8 Pɔɔlo bɔle Tɛsalonaekama kɔkɔ ɛsesebɛ wɔ bɛdabɛ mɔɔ ɔvɛlɛle bɛ “ɛzoanvolɛma alane” la anwo. Ɔhanle kɛ menli ɛhye mɔ bie baha “edwɛkɛ adalɛ ahwe diedima ne bie mɔ ahɔli bɛ nzi.” (2 Kɔl. 11:4, 13; Gyi. 20:30) Nzinlii Gyisɛse hanvole Ɛfɛsɛse asafo ne ɔluakɛ bɛanlie “amumuyɛma.” Ɛfɛsɛsema ‘zɔle bɛdabɛ mɔɔ bɛse bɛle ɛzoanvolɛma la bie mɔ nleanle’ na bɛnwunle kɛ bɛle alane. (Yek. 2:2) Pɔɔlo dule Tɛsalonaekama folɛ wɔ ye kɛlata ne mɔɔ ɔtɔ zo nwiɔ la anu kɛ: “Mediema, yɛlua Awulae Gyisɛse Kelaese duma nu, yɛka yɛahile bɛ kɛ bɛhwe bɛ nwo bɛvi mediema mɔɔ [luolua nu basabasa] na bɛngulo kɛ bɛdi folɛ mɔɔ yɛdule bɛ la azo la anwo.” Akee ɔhanle Keleseɛnema mɔɔ “ɛngulo kɛ [bɛyɛ] gyima la” anwo edwɛkɛ. (2 Tɛs. 3:6, 10) Yemɔti, saa ɛnee ɔwɔ kɛ bɛtwe bɛ nwo bɛfi mediema mɔɔ luolua nu basabasa la anwo a, ɛnee kɛzi ɔwɔ kɛ bɛyɛ bɛdabɛ mɔɔ bɛlɛkpɔkye la ɛ! Nɔhalɛ nu, ɛnee ɔwɔ kɛ bɛtwe bɛ nwo bɛfi menli zɛhae mɔ anwo wɔ tete ne na zɔhane ala a ɔde ye ɛnɛ noko a.—Mrɛ. 13:20.\n9. Saa awie bɔ ɔ ti anu ka edwɛkɛ anzɛɛ ɔsu kpolera kyengye a, duzu ati a ɔwɔ kɛ yɛnea boɛ wɔ ɔ nwo ɛ?\n9 Yɛlɛbikye amaneɛnwunlɛ kpole ne nee ɛtane ewiade ɛhye awieleɛ yemɔti kɔkɔbɔlɛ zɔhane mɔɔ sunsum ne manle bɛvale bɛmanle wɔ ɛvoya ne mɔɔ lumua anu la anwo hyia kpalɛ ɛnɛ. Yɛngulo kɛ Gyihova ɛlolɛ ne mɔɔ yɛ sa ɛha ye la “yɛ mgbane” na dahuu ngoane nwo ɛwɔkɛ mɔɔ yɛbanyia ye wɔ anwuma anzɛɛ azɛlɛ ye azo la bɔ yɛ. (2 Kɔl. 6:1) Saa awie mɔɔ ba debiezukoalɛ la bɔ ɔ ti anu ka edwɛkɛ anzɛɛ ɔsu kpolera kyengye a, ɔwɔ kɛ yɛnea yɛ nwo boɛ wɔ ɔ nwo.—2 Tɛs. 3:13-15.\n‘BƐZƆ NGILEHILELƐ NE ANU ƐSESEBƐ’\n10. Ngilehilelɛ boni a bɛdule Tɛsalonaekama folɛ kɛ bɛzɔ nu ɛsesebɛ a?\n10 Pɔɔlo dule ɔ mediema mɔɔ bɛwɔ Tɛsalonaeka la folɛ kɛ “bɛgyinla kpundii” na bɛzɔ mɔɔ bɛzukoa la anu ɛsesebɛ. (Bɛgenga 2 Tɛsalonaekama 2:15.) Duzu a le “nɔhalɛ” anzɛɛ ngilehilelɛ ne mɔɔ bɛzukoale la? Ɔda ali kɛ tɛ yemɔ a le adalɛ ɛzonlenlɛ nu ngilehilelɛ ne mɔɔ ɛnee bɛbu ye kɛ ɔsonle bolɛ kɛ Ngɛlɛlera ne anu edwɛkɛ ne la. Emomu, ɛnee Pɔɔlo ɛlɛka ngilehilelɛ ne mɔɔ ɔdaye nee awie mɔ nyianle ye vile Gyisɛse ɛkɛ nee mɔɔ Nyamenle manle ɛzoanvolɛma ne hɛlɛle mɔɔ ɔwɔ Ngɛlɛlera ne anu la anwo edwɛkɛ. Pɔɔlo hanvole ɔ mediema mɔɔ ɛnee wɔ Kɔlente asafo ne anu la, ɔluakɛ ɔhɛlɛle kɛ: “Mekanvo bɛ, ɔluakɛ dahuu bɛkakye me na bɛdi me ngilehilelɛ zo.” (1 Kɔl. 11:2) Ngilehilelɛ zɔhane vi ɛleka kpalɛ na bɛkola bɛfa bɛ nwo bɛto zo.\n11. Ndenle boni mɔ azo a bɛkola bɛdua bɛbɛlɛbɛla bie mɔ a?\n11 Mekɛ mɔɔ Pɔɔlo kɛlɛ Hibuluma ne la, ɔhanle ndenle nwiɔ mɔɔ saa Keleseɛnenli dua zo a ɔbaminli ye diedi na ɔnrɛhola nɔhalɛ di la anwo edwɛkɛ. (Bɛgenga Hibuluma 2:1; 3:12.) Ɔhanle kɛzi yɛbahola ‘yɛaminli’ anzɛɛ ‘yɛade yɛ nwo’ la anwo edwɛkɛ. Saa ɛlɛne bavi azule nloa a, ɔdwu mekɛ ne bie a bɛnnwu nu. Ɔfi azule ne anloa ngyikyi ngyikyi na ɔkɔ moa. Noko, saa awie kulo kɛ ɔtu ye ɛlɛne a, ɔdaye mumua ne ɔpia ye ɔfi azule ne anloa. Ndenle nwiɔ ɛhye mɔ anu biala kilehile kɛzi bie mɔ maa bɛbɛlɛbɛla bɛ na bɛ diedi mɔɔ bɛlɛ ye wɔ nɔhalɛ ne anu anloa ka aze la anu.\n12. Ninyɛne mɔɔ bɛyɛ ye ɛnɛ la boni a saa yɛdi bɛ nzi a bɛbahola bɛazɛkye yɛ sunsum nu gyinlabelɛ a?\n12 Ɔbayɛ kɛ ɛhye bie a dole Tɛsalonaekama la. Na ɛnɛ noko ɛ? Ninyɛne mɔɔ sɛkye mekɛ la ɛbu. Nea dɔnehwele dodo mɔɔ menli fa tɛnla Intanɛte nwo, bɛfa bɛkenga nrɛlaleɛ na bɛbua, bɛfa bɛdi nwɔhoa anzɛɛ bɛtie nwolɛ edwɛkɛ la. Nyɛleɛ ɛhye mɔ anu biala bahola ahwehwe Keleseɛnenli adwenle yeamaa ye mɔdenlebɔlɛ aha aze. Duzu a kola fi nu ba a? Ɔkola ɔka ye asɔneyɛlɛ, Nyamenle Edwɛkɛ ne ɛzukoalɛ, debiezukoalɛ nee daselɛlilɛ ɛhɔlɛ. Kɛ ɔkɛyɛ na bɛanzɛkye yɛ adwenle ndɛndɛ ɛ?\nBƆ Ɛ NWO BANE NA BƐANZƐKYE WƆ ADWENLE\n13. Kɛmɔ bɛhanle bɛdole ɛkɛ la, nyɛleɛ boni a menli dɔɔnwo bala ye ali a, na kɛ ɔkɛyɛ na yɛ diedi ne anwo amba edwɛkɛ ɛ?\n13 Debie ko mɔɔ ɔwɔ kɛ yɛyɛ la a le kɛ yɛbahakye mekɛ mɔɔ yɛwɔ nu la nee kɛzi menli mɔɔ ɛnlie ɛnli kɛ yɛwɔ “mekɛ mɔɔ li awieleɛ” anu mɔɔ yɛ nee bɛ bɛadu bɛagyegye yɛ la. Ɛzoanvolɛ Pita hɛlɛle mekɛ ɛhye anwo edwɛkɛ kɛ: “Amgbuzilɛma bie mɔɔ di bɛ atiakunluwɔzo nzi la badwazo na bɛarazi bɛ amgbu. Bɛbagolo bɛ nwo, na bɛabiza kɛ, ‘Se ɔbɔle ɛwɔkɛ kɛ ɔbara, na ɔwɔ nienwu? Sumunli mɔmoane mɔɔ yɛ nlenya mɔ wule la, kɛ debie biala de, ɔvi aloamɔleɛ la yɛɛ ɔde a.’” (2 Pita 3:3, 4) Nyamenle Edwɛkɛ ne mɔɔ yɛbagenga na yɛazukoa ye dahuu la baboa yɛ yeamaa yɛava yɛ adwenle yɛazie mekɛ mɔɔ yɛwɔ nu la azo na yɛahakye ye dahuu kɛ yɛwɔ “mekɛ mɔɔ li awieleɛ la” anu. Menli mɔɔ bɛkpɔkye la rale la yehyɛ yɛɛ bɛtɛbɔ ɛkɛ. “Amumuyɛnli” ne tɛbɔ ɛkɛ yɛɛ ɔkɔ zo ɔdwazo ɔtia Nyamenle menli. Yemɔti, ɔwɔ kɛ yɛyɛ yɛ nye gyɛlɛmgbɛɛnye kpalɛ wɔ Gyihova kenle ne mɔɔ ɛbikye la anwo.—Zɛf. 1:7.\nAnwoziezielɛ kpalɛ nee ɛzonlenlɛ gyima ne ɛmmaa bɛnzɛkye yɛ adwenle ndɛndɛ (Nea ɛdendɛkpunli 14, 15)\n14. Kɛzi Nyamenle gyima ne mɔɔ yɛ nye bolo yɛyɛ la bɔ yɛ nwo bane ɛ?\n14 Anwubielɛ ɛmaa yela ali kɛ saa yɛ nye bahola ala ɛkɛ na awie angola anzɛkye yɛ adwenle a, ɔwɔ kɛ yɛfa yɛ nwo yɛwula Belemgbunlililɛ edwɛkpa ne nolobɔlɛ ne anu dahuu. Zɔhane ati, mekɛ mɔɔ Kelaese Gyisɛse mɔɔ le asafo ne Ati zele menli mɔɔ li ɔ nzi la kɛ bɛmaa menli ɛrayɛ ye ɛdoavolɛma, na bɛhilehile bɛ bɛmaa bɛli ye ngilehilelɛ ne azo la, ɛnee ɔlɛtu bɛ folɛ mɔɔ ɔbabɔ bɛ nwo bane. (Mat. 28:19, 20) Saa yɛdi ye adehilelɛ zo a, ɔbamaa yɛayɛ wuluwulu wɔ edwɛkɛhanlɛ gyima ne anu. Asoo ɛkola ɛnwu ye kɛ yɛ mediema mɔɔ ɛnee wɔ Tɛsalonaeka la hanle edwɛkɛ ne na bɛhilehilele ɔluakɛ ɛnee ɔwɔ kɛ bɛyɛ la ati ɔ? Kakye edwɛkɛ mɔɔ Pɔɔlo hanle hilele bɛ la: “Bɛmmanua Sunsum Nwuanzanwuanza ne, bɛmmakpo Nyamenle nrɛlaleɛ kpalɛ biala.” (1 Tɛs. 5:19, 20) Ngapezo ne mɔ mɔɔ yɛsukoa na yɛka nwolɛ edwɛkɛ yɛkile awie mɔ la maa yɛ nye die kpalɛ!\n15. Ninyɛne mɔɔ baboa yɛ la boni a yɛbahola yɛazuzu nwo wɔ yɛ abusua ɛzonlenlɛ bo a?\n15 Yemɔti, yɛkulo kɛ yɛboa yɛ mbusua yɛmaa bɛyɛ dɔɔnwo wɔ daselɛlilɛ gyima ne anu. Mediema dɔɔnwo ɛnwu kɛ adenle ko mɔɔ bɛbalua zo bɛayɛ ɛhye la a le kɛ bɛbaha ɛzonlenlɛ gyima ne anwo edwɛkɛ wɔ bɛ abusua ɛzonlenlɛ bo. Saa bɛsuzu kɛzi abusua ne anu amra bɛazia ahɔ anyelielɛma ɛkɛ la anwo a, ɔbaboa bɛ. Duzu a bɛbaha wɔ mekɛ mɔɔ bɛlɛyɛ sia kɔkpɔla la ɛ? Edwɛkɛ boni mɔ a menli mɔɔ yɛsia yɛkɔkpɔla bɛ la anye balie nwo a? Mekɛ boni a le kpalɛ mɔɔ ɔwɔ kɛ yɛsia yɛkɔ a? Menli dɔɔnwo noko fa mekɛ mɔɔ bɛfa bɛyɛ bɛ abusua ɛzonlenlɛ ne la bie suzu ninyɛne mɔɔ yɛsukoa ye wɔ asafo debiezukoalɛ bo la anwo amaa bɛanwu ninyɛne mɔɔ yɛbazukoa ye wɔ ɛkɛ la. Asoo wɔ abusua ne bahola ayɛ ninyɛne ɛhye mɔ? Mualɛ mɔɔ ɛbamaa la bamaa wɔ diedi ne anu amia na bɛanzɛkye wɔ adwenle. (Edw. 35:18) Nɔhalɛ nu, abusua ɛzonlenlɛ bahola abɔ ɛ nwo bane avi edwɛkɛ mɔɔ bɛbɔ bɛ ti anu bɛka nee adwenle nu keseeyɛlɛ nwo.\n16. Anyelazo boni a boa Keleseɛnema mɔɔ bɛkpokpa bɛ la amaa bɛanzɛkye bɛ adwenle ɛ?\n16 Saa yɛdwenle kɛzi Gyihova ɛyila ye menli wɔ ɛvolɛ dɔɔnwo anu yemaa bɛnyia Baebolo ngapezo nwo ndelebɛbo dɔɔnwo a, ɔmaa yɛnyia anwodozo kɛ yɛbanyia ahatualɛ mɔɔ yɛ anyelielɛ la kenlebie. Menli mɔɔ bɛkpokpa bɛ la anye la kɛ bɛ nee Kelaese bali tumi wɔ anwuma. Nea kɛzi anyelazo ɛhye baboa bɛ na bɛanzɛkye bɛ adwenle a! Yɛbahola yɛaha kɛ Pɔɔlo edwɛkɛ ɛhye mɔɔ ɔhɛlɛle Tɛsalonaekama la fane bɛ nwo: ‘Nyamenle kulo bɛ, yemɔti mediema, ɔwɔ kɛ dahuu yɛyɛ Nyamenle mo wɔ bɛ ti. Ɔluakɛ Nyamenle kpale nu yele bɛ wɔ bɛ diedi mɔɔ wɔ nɔhalɛ ne anu nee Sunsum ne tumi ne mɔɔ ɛyɛ bɛ Nyamenle menli mɔɔ anwo te la ati.’—2 Tɛs. 2:13.\n17. Anwosesebɛmanlɛ boni a wɔ 2 Tɛsalonaekama 3:1-5 ne anu a?\n17 Ɔwɔ kɛ bɛdabɛ mɔɔ bɛkpondɛ kɛ bɛnyia dahuu ngoane wɔ azɛlɛ ye azo la noko bɔ mɔdenle amaa bɛanzɛkye bɛ adwenle ndɛndɛ. Saa ɛlɛ anyelazo kɛ ɛbadɛnla azɛlɛ ye azo a, ɛnee maa anwosesebɛmanlɛ ne mɔɔ Pɔɔlo vile ɛlɔlɛ nu vale manle ɔ mediema mɔɔ bɛkpokpa bɛ wɔ Tɛsalonaeka la ɛdɛnla wɔ adwenle nu kpalɛ. (Bɛgenga 2 Tɛsalonaekama 3:1-5.) Ɔwɔ kɛ yɛ nuhua ko biala maa ɔ nye die zɔhane edwɛkɛ ne anwo kpalɛ. Ɛhɛe, ngɛlata ne mɔɔ bɛhɛlɛle Tɛsalonaekama la bɔ kɔkɔ ɛsesebɛ wɔ edwɛkɛ mɔɔ bɛbɔ bɛ ti anu bɛka la anwo. Kɛkala mɔɔ awieleɛ ne ɛbikye la, Keleseɛnema mɔɔ bɛwɔ ɛkɛ ɛnɛ la maa kɔkɔbɔlɛ ɛhye mɔ anwo kyia bɛ kpalɛ.\n^ ɛden. 6 Saa yɛlɛkenga Gyima ne 20:29, 30 ne a, yɛbanwu kɛ Pɔɔlo hanle kɛ: “Menli vi bɛ avinli [Keleseɛnema asafo ne mɔ anu] badwazo araha edwɛkɛ adalɛ ahwe diedima ne bie mɔ ahɔli bɛ nzi.” Tetedwɛkɛ kile kɛ mekɛ bie dwule la ngakyile rale ɛsɔfoma ne nee asɔnema ne avinli. Ɔkadwu ɛvoya nsa Y.M. la, ɛnee “amumuyɛnli” ne ɛra, yemɔ a le ɛsɔfoma ekpunli ne mɔɔ wɔ Keleseɛnemaanle ne anu la.—Nea The Watchtower, February 1, 1990, mukelɛ 10-14.


Menyɛle Gyihova Ɛzonlenlɛ Gyima Ne | Ɛbɛlabɔlɛ Nu Edwɛkɛ\nKENGA YE WƆ Afrikaans Albanian Amharic Arabic Armenian Aymara Bulgarian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Giliki Guarani Haitian Creole Hibulu Hiligaynon Hungarian Igbo Iloko Indonesian Italian Japanese Kazakh Kikuyu Kinyarwanda Kirghiz Kirundi Korean Lingala Lithuanian Luo Malagasy Maltese Myanmar Ngabere Norwegian Nzema Papiamento (Aruba) Polish Portuguese (Brazil) Quechua (Bolivia) Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Thai Tigrinya Tsonga Turkish Twi Ukrainian Vietnamese Xhosa Yoruba Zulu\nMenyɛle Gyihova Ɛzonlenlɛ Gyima Ne\nBill Walden anloa edwɛkɛ\nMenwiele ndoazo sukulu wɔ January 1937 la, mengɔle Iowa State University, mɔɔ bikye ɛleka mɔɔ ɛnee yɛde wɔ United States adɔleɛ la. Kɛmɔ ɛnee mekɔ sukulu na meyɛ gyima metua me sukulu kakɛ la ati ɛnee menlɛ alagye fee. Me mgbavolɛ nu, ɛnee mekulo kɛ mesukoa azua ndendenle ɛzilɛ nee belegye mɔɔ bɛkye bɛmaa ɔkenda la.\nƐvolɛ 1942 ne mɔlebɛbo, mekɛ mɔɔ United States vale ɔ nwo wulale Ewiade Konle II anu anzi mekɛ ekyi bie anu la, ɛnee mewɔ me ɛvolɛ nnu ne azo wɔ kɔlegyi nu na ɛnee ɔka siane ekyi na meanyia digilii wɔ suazilɛ nwo gyimayɛlɛ nu. Ɛnee me nee me gɔnwo mɔ nwiɔ a wɔ sua bie anu a. Nuhua ko zuzule hilele me kɛ me nee ahenle mɔɔ “bakpɔla ngakula mrenya wɔ azɛlɛ nwo ɛkɛ” la ɛdendɛ. Ɛkɛ ne yɛɛ me nee John O. (Johnny) Brehmer, mɔɔ le Gyihova Dasevolɛ la yiale a. Ɔzinle me nwo kɛ asɛɛ ɔkola ɔfa Baebolo ne ɔbua kpuyia biala la. Me nye liele nwolɛ, yemɔti membɔle ɔ bo me nee Johnny zukoale Baebolo ne dahuu na akee me nee ye hɔle edwɛkɛhanlɛ wɔ mekɛ biala mɔɔ ɔkɛyɛ boɛ la.\nƐnee Johnny papa, Otto, ɛrayɛ Dasevolɛ wɔ mekɛ mɔɔ ɔle bange kpanyinli wɔ Walnut, Iowa la. Otto gyakyile zɔhane gyima ne na ɔvale ɔ nwo ɔwulale dahuu ɛzonlenlɛ gyima ne anu. Mekɛ hɔle bie la, ye neazo kɛnlɛma ne, yɛɛ mɔɔ ye abusua ne noko yɛle la manle menzile kpɔkɛ mɔɔ hyia la.\nKenle ko, yunivɛsiti kpanyinli ne hanle hilele me kɛ me mɔdenlebɔlɛ ne ɛlɛka aze yemɔti bɛnrɛhola bɛnrɛnlea mɔɔ meyɛ ye dɛba la azo kɛ mengɔ me nyunlu. Mekakye kɛ menzɛlɛle Gyihova Nyamenle kpalɛ kɛ ɔhile me adenle. Yeangyɛ, bɛvɛlɛle me kɛ mbulalɛ gyima nwo benleravolɛ ne kulo kɛ ɔnwu me. Ɔhanle ɔhilele me kɛ awie se ɔkpondɛ engyinea na yeha yehile ye kɛ mebayɛ gyima ne. Menyɛle benleravolɛ ne mo noko menganle deɛmɔti mekulo kɛ meyɛ Gyihova ɛzonlenlɛ gyima ne la mengilele ye. Wɔ June 17, 1942, bɛzɔnenle me na yeangyɛ biala bɛkpale me kɛ adekpakyelɛnli, kɛmɔ bɛfa bɛfɛlɛ Gyihova Alasevolɛ mɔɔ yɛ dahuu ɛzonlenlɛ gyima ne la.\nMekɛ bie anzi wɔ 1942 ne anu, bɛhanle kɛ ɔwɔ kɛ meyɛ sogya gyima yemɔti mengɔle menli mɔɔ nea zolɛ la anyunlu, na menganle deɛmɔti ɔgyegye me adwenle kɛ mebahɔ konle la mengilele bɛ. Menliele kɛlata menvile kɔlegyi ne anu kilehilevolɛma ɛkɛ mɔɔ kile kɛ melɛ subane kpalɛ na eza mele engyinea mɔɔ bɔ mɔdenle la. Noko akee, ɔnva nwo kɛ bɛlile me nwo daselɛ kɛnlɛma zɛhae la, bɛbɔle me kakɛ $10,000 (U.S.) na bɛdole me efiade ɛvolɛ nnu wɔ Leavenworth, Kansas, mɔɔ wɔ U.S. la.\nMEKƐ MƆƆ MELA EFIADE LA\nLeavenworth U.S. efiade ne. Bɛdole yɛ nuhua 230 wɔ ɛkɛ\nƐnee bɛva Alasevolɛ ngakula mɔɔ bo 230 la bɛhɔ Leavenworth ɛya ne anu, ɛleka bie mɔɔ Leavenworth efiade ne a nea zolɛ la. Ɛya ɛhye anu a ɛnee menli dɔɔnwo nea yɛ nwo zo maa yɛyɛ gyima wɔ ɛkɛ a. Ɛnee bɛ nuhua bie mɔ ze afoa biala mɔɔ yɛnle kɛ Keleseɛnema la na ɛnee yɛ kpɔkɛzilɛ ne ɛngyegye bɛ.\nSinzavolɛma ekyi dele mɔdenle mɔɔ yɛlɛbɔ kɛ yɛbayia nu yɛazukoa Baebolo ne la abo. Bɛboale yɛ noko bɛmanle yɛnyianle Baebolo mbuluku wɔ efiade ɛkɛ ne. Ahenle mɔɔ nea efiade ɛkɛ ne bɔbɔ la ɛnee die Consolation (ɛnɛ Awake!) magazine ne bie!\nBƐYELE ME, NA MENYƐLE EDWƐKPATƐLƐVOLƐ GYIMA\nMenlile ɛvolɛ nsa wɔ efiade ɛkɛ la bɛyele me wɔ February 16, 1946, Ewiade Konle II rale awieleɛ la anzi mekɛ ekyi bie anu. Ndɛndɛ ne ala, membɔle dahuu ɛzonlenlɛ gyima ne abo bieko kɛ adekpakyelɛnli. Bɛhanle kɛ menzia mengɔ Leavenworth, Kansas, na menyɛ gyima wɔ ɛkɛ. Ɛzulolɛ hanle me ɔluakɛ ɛnee bɛngulo Gyihova Alasevolɛ edwɛkɛ wɔ ɛkɛ ne fee. Ɛnee ɔyɛ se kɛ mebanyia gyima meayɛ, na bɔbɔ meanyia ɛleka meadɛnla.\nMekakye kɛ me nee sinzavolɛ bie yiale na ɔdeanle me nu kɛ, “Fi me sua nu ɛke kɔ!” Mekɛ mɔɔ menwunle kɛ ɔlɛ baseball baka ne ɔ sa nu la, me ahonle dule na menvile ɛkɛ ne ndɛndɛ. Wɔ sua fofolɛ nu, raalɛ bie hanle kɛ, “Kendɛ ekyii,” na ɔdole anlenkɛ ne anu. Megyi ɛkɛ toonwo arɛlevilɛ nu ɔdole nzule evinli ɔvile anwuma nvɛnzɛlɛ bie anu ɔguale me nwo. Noko akee, menyianle nyilalɛ wɔ me ɛzonlenlɛ gyima ne anu. Nzinlii mendele kɛ menli mɔɔ liele Baebolo mbuluku wɔ me ɛkɛ la bie mɔ rayɛle Alasevolɛ.\nWɔ 1943 bɛbukele sukulu fofolɛ bɛmanle edwɛkpatɛlɛvolɛma wɔ New York. Bɛvɛlɛle me kɛ mengɔ bie, yɛdayɛ a yɛle ekpunli ne mɔɔ tɔ zo bulu a, na yɛwiele wɔ February 8, 1948. Bɛdonle sukulu ne duma Ɛzinzalɛ Arane Gilead Baebolo Sukulu. Yɛwiele la bɛvale me bɛhɔle Gold Coast, mɔɔ ɛnɛ bɛfɛlɛ ye Ghana la.\nMekɛ mɔɔ mendwule Gold Coast la, ɛnee ɔwɔ kɛ meka edwɛkɛ ne mekile arane mgbanyima nee menli mɔɔ vi Europe la. Ɔdwu dapɛne awieleɛ a me nee Gyihova Alasevolɛ asafo bie yɛ gyima na meboa menli mɔɔ wɔ nu la wɔ azua nu daselɛlilɛ nu. Eza mengɔle ɛleka mɔɔ Alasevolɛ bie mɔ wɔ la na mengilele bɛ daselɛlilɛ gyima ne anye zo. Bieko, menyɛle maanzinli zo neavolɛ wɔ Ivory Coast, mɔɔ bikye ɛkɛ na ɛnɛ bɛfɛlɛ ye Côte d’Ivoire la.\nMekɛ mɔɔ ɛnee melɛsonle wɔ ɛleka ɛhye mɔ la, menyɛle me nwo kɛ menli mɔɔ wɔ Africa la—ɛnee meda ndɛtɛlɛ sua nu, mefa me sa medi aleɛ na mesɔho ‘me gyakɛ’ kɛmɔ Yizilayɛma yɛle wɔ ɛsɛlɛ ne azo la. (Mɛla ne 23:12-14) Zɔhane mɔɔ me nee me gɔnwo mɔ edwɛkpatɛlɛvolɛma yɛle la manle bɛbɔle yɛ duma kpalɛ. Maanle mgbanyima bie mɔ aye bɔle ɔ bo kɛ bɛ nee yɛ sukoa Baebolo ne. Yemɔti mekɛ mɔɔ dwazotiama bie gyegyele yɛ na bɛnyianle tumi mɔɔ bɛfa bɛazɛkye yɛ visa ne la, mgbanyima ɛhye mɔ aye mɔ hɔle bɛ hu mɔ anwo zo na bɛhakyile bɛ adwenle!\nKɛmɔ ɔto edwɛkpatɛlɛvolɛma dɔɔnwo mɔɔ wɔ Africa la, menyianle malaria. Ɛyɛlɛyɛlɛ nee anwolɔlɛ manle me adwenle nee me ɛdendɛlɛ yɛle basaa. Ɔdwu mekɛ ne bie a ɛnee ɔwɔ kɛ mefa me sa mesɔ me awudwelɛ na yeanwozo. Noko ɛnee menyia anyelielɛ nee ahunlundwolɛ wɔ me ɛzonlenlɛ ne anu.\nƐvolɛ nna mɔɔ lumua mɔɔ menlile ye wɔ Africa la anu, ɛnee me nee Eva Hallquist, mɔɔ me nee ye yiale kolaa na meavi United States la kɛlɛ yɛ nwo kɛlata. Mendele kɛ ɔboka sukoavoma mɔɔ tɔ zo 21 mɔɔ bawie Gilead Sukulu ne wɔ July 19, 1953, wɔ Gyihova Alasevolɛ maanle maanle avinli nyianu mɔɔ bɛbayɛ ye wɔ New York Yankee Stadium la abo. Me nee melikavolɛ bie yɛle ngyehyɛleɛ kɛ mebayɛ gyima wɔ ye meli ne anu meava meadua United States mɔɔ melɛkɔ la anwo kakɛ.\nYɛlile kenle 22, mɔɔ ɔdwu mekɛ ne bie a ɛnee nyevile ne ɛlɛtu la anzi, mendwule nehane na me nee Eva hɔyiale wɔ Gyihova Alasevolɛ gyimayɛlɛ ne ati wɔ Brooklyn. Wɔ anwuma ɛleka bie mɔɔ ɛgyi a ɛnwu New York habɔ nee sua ne azo la, menganle kɛ mebagya ye. Nzinlii, Eva rale Gold Coast, na ɔ nee me yɛle gyima.\nABUSUA ƐZONLELILƐ NWO GYIMALILƐ\nMe nee Eva zonlenle wɔ Africa wɔ ɛvolɛ dɔɔnwo anu la, me mame hɛlɛle me kɛlata na ɔhanle kɛ me Papa ɛnyia kansa na ɔlɛwu. Mekɛ mɔɔ yɛzɛlɛle adenle wɔ gyima nu la, me nee Eva ziale hɔle United States. Me papa ewule ne hɔle ɔ nyunlu ndɛndɛ, na yeangyɛ biala ɔwule.\nNzinlii yɛziale yɛrale Ghana, na ye ɛvolɛ nna anzi, yɛdele kɛ me Mame ɛnde kpɔkɛ fee. Yɛ gɔnwo mɔ bie hanle hilele me nee Eva kɛ yɛzia yɛrɛla sua nu na yɛranlea ye. Ɛnee ɔle kpɔkɛ ɛsesebɛ mɔɔ ɔwɔ kɛ yɛsi a. Mekɛ mɔɔ menyɛle edwɛkpatɛlɛvolɛ gyima ɛvolɛ 15, mɔɔ nuhua ɛvolɛ 11 me nee me ye a yɛle la, yɛziale yɛhɔle United States.\nMengɔle belemgbunli bie ɛkɛ wɔ Gold Coast, mɔɔ ɛnɛ le Ghana la\nWɔ ɛvolɛ dɔɔnwo anu, yɛbɔle nu yɛnleanle me Mame, saa ɔkɛhola a yɛboa ye yɛmaa ɔkɔ debiezukoalɛ. Wɔ January 17, 1976, ɔwule wɔ mekɛ mɔɔ ɛnee yeli ɛvolɛ 86 la. Noko ye ɛvolɛ ngɔnla anzi edwɛkɛ mɔɔ yɛ nyane kpole la zile. Bɛnwunle kɛ Eva ɛnyia kansa. Yɛ nee ewule ne honle wɔ adenle biala azo, noko yeangola yeangyinla ɔ nloa na ɔwule wɔ June 4, 1985, wɔ mekɛ mɔɔ ɛnee yeli ɛvolɛ 70 la.\nNZENZALEƐ DƆƆNWO WƆ GYIMA MƆƆ YƐ AHUNLUNDWOLƐ LA ANU\nWɔ 1988, bɛdole ɛsalɛ bɛvɛlɛle me na mengɔle Ghana ɔfese ne mɔɔ bɛbukele nu na bɛlɛyila zolɛ la bie. Nea kɛzi ɔhakyele me dɛba ne la! Kɛyɛ ɛvolɛ 40 mɔɔ menwiele Gilead na mengɔle Ghana la, ɛnee Alasevolɛ mɔɔ bɛndwu apenle la a wɔ ɛkɛ a. Ɔkadwu 1988 la, ɛnee bɛbo 34,000, na kɛkala asɛɛ bɛdwu 114,000!\nMembale Ghana la, ye ɛvolɛ nwiɔ anzi, mengyale Eva agɔnwo kpalɛ Betty Miller wɔ August 6, 1990. Yɛlɛbɔ nu yɛadoa zo yɛayɛ Gyihova gyima ne. Yɛ nye la kenle mɔɔ yɛbanwu yɛ nana mɔ, yɛ awovolɛ yɛɛ Eva wɔ azɛlɛ ye azo bieko wɔ ewudwazo ne anu wɔ Paladaese la.—Gyima ne 24:15.\nSaa medwenle nwolɛ adenle kɛnlɛma mɔɔ bo ɛvolɛ 70 mɔɔ Gyihova ɛva me ɛli gyima wɔ ye ɛzonlenlɛ nu la anwo a, ɛnee monle ɛgyinlegyinla me nye zo. Meda ye ase fane dɔɔnwo kɛ ɔhilele me adenle ɔmanle menyɛle ye ɛzonlenlɛ gyima ne la. Mebo ɛvolɛ 90 ɛdeɛ, noko Gyihova, aleɛabo suazilɛ nwo engyinea kpole kpalɛ ne, ɛhɔ zo ɛmaa me anwosesebɛ nee akɛnrasesebɛ kɛ mengɔ zo menyɛ ye gyima ne mɔɔ gyi me nye zo la.


Anyelazo Boni A Wɔ Ɛkɛ Maa Mɔwuamra A? | Edwɛkpa\n1. Mɔwuamra anwo edwɛkpa boni a wɔ ɛkɛ a?\nMekɛ mɔɔ Gyisɛse dwule Bɛtani mɔɔ bikye Gyɛlusalɛm la, ɛnee ɔ gɔnwo Lazalɛse ɛwu yeli kenle nna. Gyisɛse nee Lazalɛse amediema ne mɔ, Maata nee Mɛle hɔle nla ne azo. Menli dɔɔnwo hɔle bie. Nea kɛzi Maata nee Mɛle anye liele wɔ mekɛ mɔɔ Gyisɛse dwazole Lazalɛse la!—Kenga Dwɔn 11:21-24, 38-44.\nƐnee Maata ze mɔwuamra anwo edwɛkpa ne. Ɛnee ɔze kɛ Gyihova badwazo mɔwuamra ara azɛlɛ ye azo bieko.—Kenga Dwobu 14:14, 15.\n2. Tɛnlabelɛ boni a mɔwuamra wɔ nu a?\nNyamenle zele Adam kɛ: “Ɛle ndɛtɛlɛ na ɛbazia wɔahɔ ndɛtɛlɛ nu.”—MƆLEBƐBO 3:19.\nBɛvale ndɛtɛlɛ a bɛbɔle sonla a. (Mɔlebɛbo 2:7; 3:19) Sunsum nu abɔdeɛ biala ɛnde yɛ nwonane ne anu. Yemɔti debie biala ɛnle yɛ nu mɔɔ saa yɛwu a ɔkɔ zo ɔtɛnla aze a. Saa yɛwu a yɛ adwenle ne noko wu na yɛ nzuzulɛ minli. Ɛhye ati, Lazalɛse angola anga debie mɔɔ zile wɔ mekɛ mɔɔ ɔwule la ɔluakɛ mɔwuamra ɛnze ɛhwee.—Kenga Edwɛndolɛ 146:4; Nolobɔvo ne 9:5, 6, 10.\nAsoo Nyamenle fa senle yɛ menli mɔɔ kɛwu la amumuyɛ? Baebolo ne kile kɛ mɔwuamra ɛnze ɛhwee, ɛhye ati abɔnsam senle ngilehilelɛ ne le adalɛ ngilehilelɛ mɔɔ sokpa Nyamenle a. Ɔtɛbale ye adwenle nu bɔbɔ ɛlɛ kɛ ɔbava senle yeayɛ menli amumuyɛ.—Kenga Gyɛlɛmaya 7:31.\n3. Mɔwuamra kola nee yɛ tendɛ ɔ?\nMɔwuamra ɛndendɛ yɛɛ bɛnde ɛhwee. (Edwɛndolɛ 115:17) Noko anwumabɔvolɛma atisesebɛ bie mɔ kola yɛ bɛ nwo kɛ asɛɛ awie mɔɔ ɛwu la na bɛtendɛ bɛkile menli. (2 Pita 2:4) Gyihova kyi mɔdenle biala mɔɔ awie kɛbɔ kɛ ɔ nee mɔwuamra tendɛ la.—Kenga Mɛla ne 18:10, 11.\n4. Nwane mɔ a bɛbadwazo bɛ a?\nMenli mgbe dɔɔnwo mɔɔ ɛwu la badwazo ara azɛlɛ ye azo. Bɛdabɛ mɔɔ ɛnee bɛnze Nyamenle na ɔlua zo bɛyɛle ninyɛndane la anu bie mɔ badwazo ara.—Kenga Luku 23:43; Gyima ne 24:15.\nMenli mɔɔ bɛbadwazo bɛ la bɛanyia adenle azukoa Nyamenle anwo debie na bɛahile kɛ bɛdie Gyisɛse bɛdi ɔlua tieyɛ mɔɔ bɛbayɛ la azo. (Yekile 20:11-13) Bɛ nuhua ne mɔɔ bɛabɔ ɛbɛla kpalɛ la bɛanyia dahuu ngoane wɔ azɛlɛ ye azo.—Kenga Dwɔn 5:28, 29.\n5. Duzu a ewudwazo ne maa yɛnwu ye wɔ Gyihova anwo a?\nNyamenle luale ɔ Ra ne mɔɔ ɔmanle ɔrawule la azo ɔyɛle ewudwazo nwo ngyehyɛleɛ ɔmanle mɔwuamra. Zɔhane ati, ewudwazo ne maa yɛnwu Gyihova ɛlɔlɛ nee ye ɛlolɛ ne. Saa bɛdwazo mɔwuamra a, nwane a ɛbahulo kɛ ɛbanwu ye a?—Kenga Dwɔn 3:16; Wulomuma 6:23.\nSukoa mɔɔ Baebolo ne ka wɔ mowuamra anwo nee deɛmɔti alesama wu la anwo debie.\nWɔ kulovolɛ bie ɛwu ɔ? Asoo ɛbahola wɔanwu ye bieko? Sukoa mɔɔ Baebolo ne kilehile fale ewudwazo ne anwo la.